Organisasi e-sukan, Todak sudah mengumumkan pemergian Xray, Stoo, Jemi, Medal dan Vins melalui posting akaun rasmi Todak MLBB semalam. Sebelum ini mereka berempat kecuali Xray diletakkan di dalam senarai inactive roster.
Todak juga mengucapkan terima kasih dan menghargai jasa pemain-pemain ini menerusi satu video tribut di bawah.

View this post on Instagram

A post shared by TODAK MOBILE LEGEND (@todakmlbb)

Dalam artikel sebelum ini, kami melaporkan Xray meninggalkan Todak kerana ingin berehat dari arena kompetitif.
Mungkin dengan pengumuman ini, Todak bersedia untuk pengumuman roster baru bagi MPL MY musim kelapan.
Diharap pasukan Todak akan lebih maju ke hadapan dan segala jasa yang diberikan oleh kelima pemain yang baru sahaja diumumkan ini akan dikenang dan diberikan penghormatan yang sewajarnya.


Pasukan Todak adalah nama yang tidak asing lagi di dalam Mobile Legends, mereka adalah juara MPL MY/SG musim keenam. Sejak dari itu, nama Todak terus naik di dalam arena e-sukan Mobile Legends Malaysia dan di negara seberang.
Para peminat yang ingin mengikuti perkembangan pasukan itu hanya mampu mengakses dari laman Facebook dan juga Instagram. Pasukan Todak Mobile Legends kini memaparkan kandungan mereka melalui laman sosial Youtube.

Video pertama mereka memaparkan barisan pemain Todak untuk MPL MY musim kelapan. Mereka berkongsi pengalaman sebelum memasuki pasukan Todak dan memperkenalkan diri masing-masing dan posisi yang dimainkan.
Seterusnya, pasti akan ada lebih banyak kandungan yang akan dipaparkan oleh pasukan Todak. Kita bakal saksikan nanti.


Organisasi e-sukan tempatan, Todak hari ini mengumumkan roster lengkap bagi divisi League of Legends: Wild Rift mereka.

View this post on Instagram

A post shared by TODAK WILDRIFT (@todakwildrift)

Mereka terdiri daripada Sak8, Shion, Betax, Fabi, Fyra dan Famous.
Sak8 pernah menjadi ahli pasukan Kuala Lumpur Hunters dan Orange Esports bermain di LoL PC manakala Shion pula adalah dari Mysterious Assasin (MyA) dan pernah menjadi ahli pasukan Todak Underrated.
Fabi pula pernah menyertai M8Hexa bagi permainan Omyoji Arena.
Todak juga dilaporkan akan bertanding di kejohanan Wild Rift anjuran ESL Asia iaitu Icon Series Asia Tenggara: Pramusim pada bulan depan.
Semoga berjaya buat mereka!
Akhirnya Todak mengambil peluang untuk berkecimpung dalam Wild Rift dan mereka sudah pun mempunyai pesaing sengit seperti Berjaya Dragons, Geek Fam dan Wulf Esports.


Todak kini mengumumkan akan ada era baru kolaborasi bersama seorang wanita yang tidak didedahkan identitinya.
Pengumuman itu dibuat di dalam sebuah hantaran di Instagram rasmi @todakmlbb.
Menurut mereka, “Bersiap sedia untuk memberikan laluan kepada ratu kami,”. Setakat ini, kolaborasi ini masih menjadi lagi satu misteri untuk para peminat.

View this post on Instagram

A post shared by TODAK MOBILE LEGEND (@todakmlbb)

Namun ada di antara netizen yang menyatakan bahawa wanita di dalam hantaran itu adalah @lejosette, seorang streamer dan juga cosplayer dari Malaysia.
Malah, Ikuto juga pernah mendedahkan di media sosialnya yang Josette pernah ada perjumpaan dengan Todak.
Sejauh manakah kebenaran itu akan terjawab tidak lama lagi apabila pasukan Todak umumkan kolaborasi ini.
Sama-sama kita nantikan berita gembira ini.
Foto: Todakmlbb


Todak VALORANT berjaya mencipta kejayaan selepas memenangi pusingan kelayakan Malaysia bagi kejohanan AOC Masters Tournament yang diadakan pada hujung minggu lalu.

Mewakili Malaysia, Todak dan tempat kedua, Kingsmen akan bertarung untuk Grand Final pada Disember ini menentang pasukan lain daripada Singapura, Thailand, Filipina, Indonesia, Taiwan dan Hong Kong.
Dalam pusingan kelayakan itu, Todak berjaya memenangi RM4,000 berserta monitor AOC 24G2 sebanyak lima unit. Bagi Kingsmen pula mereka menerima monitor AOC 24G2E5 sebanyak lima unit.
Pada Disember ini, Grand Final serantau itu akan mengumpulkan hadiah terkumpul AS$40,000 (RM166,000).
Bagi info lanjut berkenaan kejohanan AOC Masters Tournament, anda boleh layari Facebook group AOC Gaming.
Ikuti kami di Facebook, Twitter dan Instagram. Saksikan kami di YouTube.


Minggu kelima MPL MY disajikan dengan perlawanan di antara dua pasukan gergasi iaitu Todak dan Homebois.
Kedua-dua pasukan ini ingin mengejar slot ke Upper Bracket Semi Final di pusingan playoffs.
Todak mempunyai peluang yang cerah untuk mengunci posisi kedua di liga dan mengutip 16 mata selepas hanya tewas satu perlawanan.

Mereka akan meneruskan rentak cemerlang sepanjang musim dan cuba meneruskan rekod 5 perlawanan tanpa kalah pasukan itu.
Bekas juara MPL MY itu akan mengekalkan cara permainan mereka dengan menggunakan hero yang tidak meta dan akan mengelirukan pasukan Homebois.

@mygameondotmy @TDK.Ciku kotakan janji dia dengan keluarkan Layla 🫡 tunggu Ciku mainkan Miya je ni #mpl #mplmy #mplmys11 #inigayakita #revoluxi #fyp #kakigaming ♬ GATÚBELA – KAROL G & Maldy

Kemarau kemenangan Homebois berterusan selepas tewas di tangan Team SMG dengan skor 2-0 pada minggu keempat.
Kekalahan kepada Team Lunatix memberi impak yang besar kepada HomeBois dan mereka masih mencari jalan untuk kembali menang seperti di awal musim.
Ini meletakkan Homebois di tangga ketiga liga dengan 13 mata selepas minggu keempat.

Ramai menjangkakan bahawa Todak akan memenangi perlawanan ini mengikut prestasi semasa.
Dengan jumlah 10 pemain di dalam pasukan itu, mereka boleh membuat pelbagai pencaturan dari segi barisan pemain pada perlawanan itu.

Walaubagaimanapun, jurulatih Dale dan anak-anak buahnya berhasrat untuk memecahkan rekod 5 perlawanan tanpa kalah Todak pada perlawanan ini.
Todak perlu memenangi perlawanan ini kerana mereka hanya mempunyai satu perlawanan selepas bertemu Homebois.
Todak akan berjumpa dengan RSG Slate MY pada minggu terakhir MPL MY.
Homebois pula mempunyai baki dua perlawanan selepas bertemu Todak di mana mereka akan menentang Madness Esports pada minggu kelima dan Red Esports pada minggu terakhir liga.

Perlawanan di antara dua pasukan gergasi ini akan berlangsung pada 8 April (Sabtu) jam 1.30 petang di Stadium Juara, Mont Kiara.
Sumber: MPL Malaysia & Liquidpedia


Perlawanan pertama di minggu akhir peringkat liga MPL Malaysia musim kelapan kali ini amat dinanti-nantikan. Pemegang tempat pertama kumpulan A, Orange Esports akan bertemu dengan Todak yang mendominasi kumpulan B.
Kedua-dua pasukan ini sudah menjamin slot ke upper bracket playoff yang akan berlangsung pada 2 minggu lagi. Todak berani menggunakan meta baru dan mampu mengecapi kemenangan.
Sementara itu, pasukan Orange Esports terdiri dari ramai pemain baru dan ada di antara mereka yang belum pernah bermain di liga MPL.
Namun begitu, mereka menunjukkan kepada pemain veteran bahawa mereka bukanlah satu pasukan yang lemah dan baru. Corak permainan mereka seperti sudah lama mencapai keserasian yang diperlukan di dalam sebuah pasukan.
LinkEzaa, salah satu jungler yang paling konsisten kini harus berdepan dengan juara musim keenam bagi membuktikan kepada peminat bahawa beliau adalah pemegang gelaran MVP terbanyak setakat ini.
Siapakah yang bakal memenangi perlawanan kali ini? Adakah pasukan Todak berjaya memakan buah Orange atau Orange berjaya memasak ikan todak 3 rasa, kita bakal saksikan.
Foto: MPL Malaysia


Pasukan Malaysia, Todak berjaya menjadi wakil kedua negara bagi Piala Asia Tenggara Mobile Legends: Bang Bang (MSC 2021) yang akan berlangsung pada awal Jun nanti.
Mereka menang 3-1 dalam perlawanan ke atas Suhaz EVOS sebentar tadi. Selain layak ke MSC 2021, Todak juga akan berentap di Grand Final MPL MY S7 petang nanti.
Jom baca lebih lanjut bagaimana setiap perlawanan ini dimainkan.
PERLAWANAN PERTAMA
Todak bermain dengan begitu baik pada perlawanan pertama. Dengan draft yang lebih memihak kepada mereka, Todak berjaya mengeluarkan strategi yang ingin dilaksanakan, iaitu dengan memberikan 4Meyz Hayabusa bagi melakukan split push dan funnel kesemua gold kepada Ciku.
Yang menariknya lineup ini adalah dua tank untuk menangkap pemain Suhaz EVOS. Malah, pemilihan Chang’e juga bantu untuk jatuhkan Alice jika beliau orb ke dalam teamfight.
Suhaz juga sepertinya kurang berkesan memilih Hylos yang banyak menerima damage sebelum sempat masuk war.

Pada pusingan  ini,  Moon membeli Necklace of Durance dan menyiapkan empat items sekali gus membuatkan Meteor Shower terasa sangat pedih
4Meyz mendapat gelaran MVP kali ini dengan prestasi memberangsangkan sebagai Hayabusa.

PERLAWANAN KEDUA
Pada perlawanan kedua, sepertinya Suhaz EVOS sudah kembali menemukan momentum apabila tewas game pertama tadi. Ibarat panas badan, Suhaz EVOS menggunakan lineup lebih selesa iaitu Chang’e, Hayabusa dan Grock.
Ketiga-tiga hero ini sangat berkesan untuk membuat play. Grock boleh masuk ke depan dengan immunity dan Chang’e boleh support dari belakang. Pada perlawanan ini juga, Eavy menggunakan Benedetta berjaya memulakan teamfight dengan ultimate ke belakang dan menangkap core dengan mudah.

Walaupun Ciku membeli Wind of Nature untuk counter tiga hero dengan serangan fizikal, namun, Suhaz EVOS masih ada Chang’e dan tidak dilupakan juga execute bagi mematahkan taktik ini.
D’Ace mendapat MVP pada perlawanan ini dengan penggunaan Grock yang baik.

PERLAWANAN KETIGA
Pada perlawanan ketiga, Todak bermain dengan strategi sedikit berbeza. Mereka menukar posisi 4Meyz yang bermain jungler dan Ciku sebagai side. Strategi ini berjaya apabila Ciku mendapatkan free farm yang sangat lama bagi menyiapkan item.
Tapi yang boleh dikatakan momen game changer adalah Khufra dan Kagura yang boleh kombo dengan mudah. Tyran’t Rage dan Yin Yang Overturn mampu melenyapkan core pemain EVOS dengan mudah.

Pada perlawanan ini, kelihatan kesemua pemain Todak memberikan sumbangan yang sama banyak.
Lancelot dengan damage tinggi. Wan-Wan juga. Paquito pula membina item tank sama seperti Khufra.
4Meyz sekali lagi menjadi MVP dalam permainan ini.

PERLAWANAN KEEMPAT
Tidak ada apa yang boleh menghalang momentum Todak apabila mereka sekali lagi meneruskan perlawanan keempat seperti yang terakhir.
Pemilihan hero Lunox untuk Ciku adalah sangat berkesan kerana mereka ingin drag sampai minit akhir. Ciku boleh counter Esme dan Aldous dengan mudah.
Yang menjadi kesilapan pada minit akhir apabila Eavy ditangkap 4Meyz dan Hyhy ditangkap berseorangan di kawasan Lord.

Jika dilihat dari item, Moyy membeli Twilight Armor untuk menahan serangan berterusan daripada Aldous. Ciku pula membeli Divine Glaive bagi menambahkan output serangan diberikan.


Perlawanan pertama peringkat upper bracket playoffs MPL MY musim ke-9 akan bermula pada hari ini pada jam 8.30 malam.
Pasukan Todak akan bertemu dengan Team SMG untuk kali ketiga selepas mereka tewas sebanyak dua kali di perlawanan sebelum ini.
Terdahulu, pasukan Todak tewas di tangan Team SMG di peringkat Grand Final MPL MY musim kelapan dengan skor 0-4.
Kami dari pihak MyGameOn sempat menemu bual pengurus pasukan Todak iaitu Ashi. Ditanya tentang keyakinan pasukan Todak untuk bertemu Team SMG malam nanti.
Ashi berkata pasukan Todak sangat yakin kerana persiapan sudah dibuat bagi menghadapi mereka.
“Saya yakin dengan kemampuan pasukan ini untuk berhadapan dengan pasukan SMG pada malam ini.
“Latihan intensif sudah diberikan oleh jurulatih Hazim dan para pemain juga sudah disediakan dengan maklumat yang cukup sepanjang playoff berlangsung,” katanya.
Team SMG semakin kuat di musim ini dengan kemunculan rookie baru iaitu Stormie dan juga pemain dari Indonesia, Harpist.
Dapatkah pasukan Todak menebus kembali kekalahan mereka di musim lepas? Kita bakal saksikan.


Apabila Resident Evil 2 dilancarkan di PlayStation pada tahun 1998 (20 tahun yang lalu), plotnya sangat misteri dan menjadi kenangan zaman kanak-kanak. Bukan saja wabak zombi melanda Raccoon City tapi juga kejutan lain yang menanti.
Jadi apabila Capcom menunjukkan Resident Evil 2 Remake di E3 kali ini, peminat terus terbayang adakah karakter-karakter lama (selain Leon dan Claire) akan membuat kemunculan kembali dalam dunia RE 2 ini.
Contohnya seperti buaya gergasi dan mutan.

Klip video di atas menunjukkan perlawanan yang sangat menggamit kenangan dan antara momen terbaik dalam Resident Evil 2. Produser, Yoshiaki Hirabayashi berkata, akan ada elemen mengejutkan juga dalam remake ini tapi bukan dalam cara yang sama.
“Saya memang sukakan karakter alligator dan ingin ia dimasukkan di dalam ini,” katanya kepada Polygon di E3 2018. “Saya rasa ia adalah sebahagian dari sejarah Resident Evil 2, dan ramai orang mempunyai memori menarik mengenainya,”
Hirabayashi berkata beliau berbincang dengan pasukannya mengatakan alligator itu mungkin tak mampu dimuatkan dalam game, kerana rekaannya.
“Ia bukan saja berkenaan bos alligator. Tapi kami perlu bermula dengan sesuatu yang mungkin tak ‘kena’ dengan bagaimana game ini direka pada masa kini, tapi mungkin dengan perbincangan berterusan, kita boleh mencari bagaimana caranya untuk memasukkan elemen itu dalam permainan baru,”
Logik yang sama diaplikasi kepada Tofu dan Hunk, karakter tersorok dalam permainan asal yang boleh didapatkan dengan cara tertentu. Yang ini pula, Hirabayashi mengesahkan kedatangan mereka dan paling sedap didengar, ia bukan dalam bentuk DLC.
“Mereka akan berada dalam CD (permainan penuh),” katanya.
Resident Evil 2 akan hadir ke PlayStation 4, PC dan Xbox One pada 25 Januari 2019.

Sumber: Polygon


Bayangkan keseronokan membina dalam Minecraft bertembung dengan debaran untuk terus hidup dalam hutan liar dalam Don’t Starve.
Todak dan Studio Kamii yang kini berada di Los Angeles untuk E3 menonjolkan trailer pengumuman terbaru untuk ToGather:Island.

ToGather: Island adalah game berbentuk open-world survival adventure ke dalam dunia penuh dengan keunikan magik dan sains. Korang bakal berhadapan pelbagai cabaran di alam penuh ragam dan merungkai misteri kepulauan bersama golem di samping pemain.
Trailer di atas menunjukkan pemain boleh mengubahsuai penampilan karakter, bercucuk tanam, memburu haiwan di darat dan di lautan, meneroka ke pulau lain menggunakan rakit serta menebang pokok untuk kumpul bahan bagi membina tempat perlindungan.

Dalam trailer sama, ia menunjukkan cara permainan yang mana pemain harus cekap mengelakkan diri daripada cengkaman kuasa aneh daripada dikejar oleh rangka manusia atau ditelan oleh badak air menyamar jadi batu. Game ini turut boleh dimainkan bersama rakan-rakan seramai 4 pemain melalui mod co-op dan multiplayer.
Kami telah bermain demo ToGather:Island dan trailer di atas menunjukkan satu peningkatan besar dari segi grafik serta keseluruhan sistem combat. Kami telah berborak bersama pengarah game, Hanis Rahim untuk menjelaskan lebih lanjut tentang sistem cuaca, crafting, pengembaraan ke gugusan pulau lain dan golem yang menemani pemain.
ToGather:Island sedang dalam pembangunan dan dijangka keluar pada tahun ini di PC. Untuk pelancaran di konsol, ini masih lagi dalam perancangan.


The Indie Houses, sekumpulan indie antarabangsa baru yang terdiri daripada tujuh penerbit indie termasuk Toge Productions milik Indonesia, menerbitkan siaran langsung perdana malam tadi dengan mempamerkan permainan yang akan datang dari setiap studio dari kumpulan itu.
Toge Productions menayangkan pelbagai permainan baharu serta cara-cara baru untuk menikmati permainan mereka.
Antara pengumuman yang dikongsi bersama adalah sebuah adaptasi webcomic spin-off bagi permainan A Space for the Unbound yang berjudul A Space for the Unbound: Broken Memories.
Adaptasi ini dibuat dengan kerjasama studio seni Indonesia Kosmik Network, yang juga membuat komik berdasarkan permainan Toge yang lain seperti Rising Hell dan Coffee Talk.

Coffee Talk Episode 2: Hibiscus & Butterfly juga ditayangkan buat kali pertama. Peminat Coffee Talk akan dapat bersama kembali di kafe kegemaran mereka.
Lebih banyak maklumat mengenai apa yang diperlukan oleh episod baru ini akan didedahkan tidak lama lagi, tetapi peminat episod pertama dapat mengharapkan lebih banyak rentak lo-fi Coffee Talk, serta watak-watak unik akan kembali di episod ini.
Toge juga mempertayangkan When the Past Was Around yang bakal diimport ke peranti mudah alih.
Walaubagaimanapun, pengumuman yang tergempar pada siaran itu tidak lain tidak bukan iaitu pengumuman permainan Toge Productions yang terbaharu, Vanaris Tactics. Ia dibangunkan oleh Matheus Reis, seorang pembangun solo dari Brazil dan pemainan ini akan diterbitkan oleh Toge Productions.
Pemain akan memainkan watak Morgana dan sekumpulan pelarian yang berjuang untuk kebebasan di luar tembok Vanaris. Melalui permainan itu, pemain mesti menyatukan rakyat untuk mendapatkan kebebasan, belajar kemahiran baru dan menerapkan strategi inventif.
Vanaris Tactics, Coffee Talk Episode 2: Hibiscus & Butterfly, dan A Space for the Unbound semuanya akan ditayangkan semasa siaran langsung khas esok pagi di halaman Steam masing-masing, jadi pastikan untuk mengikuti laman tersebut untuk mengetahui lebih lanjut.
Artikel ini diterjemah daripada IGN SEA. Untuk artikel penuh sila layari SINI.


Permainan video kini kian popular dan menjadi salah satu rutin harian untuk ramai pemain di serata dunia. Namun, anda pasti tidak lari dari berjumpa dengan pemain yang toksik atau dalam erti kata lain, mewujudkan suasana tidak baik dalam sesi permainan.
Ataupun boleh kata anda sendiri yang menjadi toksik kepada pemain lain.
Apa yang lebih memalukan kadang-kadang isu toksik ini dapat dilihat menerusi individu yang terkenal seperti streamer.
Jadi apa jenis-jenis pemain toksik yang ada?

1. Marah dan menuduh pemain lain
Ini adalah kes paling mudah untuk dijumpai dan pemain toksik sebegini akan marah apabila sesuatu itu tidak menjadi seperti apa yang dia mahukan.
Sebaliknya, pemain ini akan melepaskan kemarahan kepada pemain lain.
2. Griefing atau Feeding
Kadangkala pemain itu tidak marah namun dia akan kecewa dan bertindak membuat apa-apa sahaja supaya pasukannya kalah.
Mereka ini akan mengganggu pemain lain dengan memberi kill percuma dan juga memberitahu beberapa maklumat ketika bermain permainan video.
3. Kata-kata kebencian
Biasanya orang seperti ini akan mengeluarkan beberapa kata-kata kesat mahupun rasis. Hal ini selalunya berlaku di antara pemain lelaki dan wanita.
Tidak lupa juga diskriminasi jantina terhadap orang lain.
4. “Bukan salah saya”
Pemain toksik seperti ini tidak akan mengaku akan kesalahan diri sendiri. Kemungkinan ini adalah disebabkan ego dan bukan mudah untuk seseorang itu mengaku atas kekurangan diri.
Itu adalah beberapa contoh orang-orang yang toksik malah banyak lagi jenis-jenis pemain yang toksik wujud.
Jadi apa yang perlu anda buat untuk mengelakkan menjadi toksik atau berjumpa pemain yang toksik?

1. Optimistik
Jika pasukan atau anda sendiri mula menjadi toksik, cuba untuk lebih optimistik. Kenapa anda kalah? Kenapa anda marah?
Adalah lebih baik kita cuba membantu dan menyokong rakan kita supaya menenangkan diri.
Malah seluruh pasukan anda akan menjadi lebih baik jika semua org lebih tenang untuk bermain.
2. Guna Butang MUTE
Jangan lupa gunakan butang mute. Butang mute sesuai untuk  mengelak dari pemain atau diri sendiri menjadi toksik.
Apabila anda mute dan orang itu sedar mungkin dia akan lebih bertenang kerana setiap kemarahan itu tidak dapat ditujukan kepada orang lain.
3. Bermain dengan rakan-rakan
Sudah semestinya bermain dengan rakan-rakan dapat mengurangkan toksik melainkan anda dan rakan anda sendiri menjadi toksik.
Lagipun lebih menyeronokkan untuk bermain dengan rakan-rakan dan jika rakan anda toksik anda boleh menenangkan mereka.
4. Berehat
Jika toksik mendatang tetapi anda masih toksik?
Berehat dari bermain dan ambil rehat yang secukupnya untuk mengubah minda anda dari menjadi toksik.
Kesimpulan
Kesimpulanya, perkara seperti ini boleh menjadi masalah dan susah untuk dielak. Walaupun nampak kecil, perangai toksik pasti akan ada dan memberi masalah.
Perlulah kita cuba untuk mengurangkan toksik di dalam permainan video untuk kesejahteraan semua orang.
Foto: Youtube


Selepas E3 2019 dan Gamescom 2019, tidak lama lagi Tokyo Game Show (TGS 2019) akan membuka tirainya iaitu pada hari esok.
Tokyo Game Show 2019 menghimpunkan pembangun-pembangun game Jepun tersohor seperti Bandai Namco, Capcom, Sony, Square Enix, Koei Tecmo dan Sega/Atlus untuk lihat perkembangan game baru yang sedang dibangunkan serta akan dilancarkan.
Kalau korang tertanya-tanya game apa yang bakal ditonjolkan dan macam mana nak lihat siaran langsung TGS 2019, kami boleh bantu korang. Untuk jadual TGS 2019 yang penuh dan padat, korang boleh rujuk di sini. Tanpa membuang masa, inilah segalanya korang perlu tahu tentang TGS 2019!
Tarikh Tokyo Game Show 2019
TGS 2019 akan berlangsung pada 12 September sehingga 15 September bermula pada pukul 9am sehingga 4pm (waktu tempatan) bertempat di Makuhari Messe, Chiba, Jepun.
Siaran langsung Tokyo Game Show 2019
TGS 2019 akan membawakan banyak siaran langsung yang korang boleh tonton di mana-mana sahaja korang berada. Dalam senarai di bawah, kami akan membahagikan siaran langsung mengikut nama pembangun/penerbit, waktu dan game bakal ditampilkan di siaran masing-masing.
Jadual Sony untuk Tokyo Game Show 2019
Death Stranding
12 September – Khamis

9:00am sehingga 9:10am – Pembukaan
11:00am sehingga 11:30am – Pengenalan gerai PlayStation
1:00pm sehingga 1:30pm – Pengenalan gerai PlayStation
2:00pm sehingga 2:50pm – Kojima Productions Death Stranding Day 1: Gameplay Session Volume 1

14 September – Sabtu

9:00am sehingga 9:10am – Pembukaan
10:00am sehingga 11:40am – Dragon Ball Z: Kakarot
11:20am sehingga 12:00pm – Final Fantasy VII Remake Special Stage
2:00pm sehingga 2:40pm – Project Resistance
3:00pm sehingga 3:50pm – Kojima Productions Death Stranding Day 2: Gameplay Session Volume 2

15 September – Ahad

9:00am sehingga 9:10am – Pembukaan
10:20am sehingga 11:00am – Nioh 2
12:00pm sehingga 12:40pm – Call of Duty: Modern Warfare
1:40pm sehingga 2:40pm – Yakuza: Like a Dragon
3:00pm sehingga 3:50pm – Kojima Productions Death Stranding Day 3: Voice Actors Session

Saksikan siaran langsung Sony melalui Twitch.
Jadual Capcom untuk Tokyo Game Show 2019
12 September – Khamis

10:00am sehingga 10:50am – Monster Hunter World: Iceborne
11:30am sehingga 12:30pm – Project Resistance
1:00pm sehingga 2:30pm – Pengumuman Capcom eSports Project Strategy
2:50pm sehingga 3:40pm – Mega Man Zero/ZX Legacy Collection

14 September – Sabtu

9:00am sehingga 9:30am – Pembukaan
9:30am sehingga 10:30am – Monster Hunter World: Iceborne
10:30am sehingga 10:45am – Temuramah Monster Hunter World: Iceborne
10:50am sehingga 11:30am – Project Resistance
11:30am sehingga 11:45am – Temuramah Project Resistance
12:30am sehingga 1:00pm –  Berita Street Fighter League: Pro-JP
1:00pm sehingga 1:15pm – Temuramah Street Fighter League: Pro-JP
1:45pm sehingga 2:35pm – Mega Man Zero/ZX Legacy Collection
2:35pm sehingga 2:55pm – Temuramah Mega Man Zero/ZX Legacy Collection

15 September – Ahad

9:00am sehingga 9:30am – Pembukaan
9:30am sehingga 11:30am – Monster Hunter Club
10:30am sehingga 10:40am – Sedutan khas Monster Hunter Club
11:00am sehingga 11:40am – Mega Man Zero/ZX Legacy Collection
11:40am sehingga 11:45am – Temuramah Mega Man Zero/ZX Legacy Collection
12:00pm sehingga 12:45pm – Sengoku Basara
12:45pm sehingga 12:50pm – Temuramah Sengoku Basara
1:05pm sehingga 2:00pm – Capcom Adult Masterpiece Series
2:00pm sehingga 2:10pm – Temuramah Capcom Adult Masterpiece Series
2:30pm sehingga 3:30pm – Project Resistance

Jadual Square Enix untuk Tokyo Game Show 2019
14 September – Sabtu
Lintas langsung pentas:

10:00am sehingga 11:30am – Super Dragon Quest X untuk kandungan Dragon Quest X: Ibara no Miko to Horobi no Kami Online.
12:00pm sehingga 12:50pm – Dragon Quest XI S: Echoes of an Elusive Age – Definitive Edition Special Stage di Nintendo Switch
1:20pm sehingga 2:10pm – Trials of Mana TGS
2:40pm sehingga 3:45pm – Final Fantasy XIV

Lintas langsung studio:

9:10am sehingga 9:40am – Pembukaan
10:00am sehingga 10:30am – Final Fantasy Trading Card Game
11:00am sehingga 11:50am –  Tropico 6
12:20pm sehingga 1:30pm –  Final Fantasy: Brave Exvius

15 September – Ahad
Lintas langsung pentas:

9:45am sehingga 11:15am – SaGa Series TGS 2019 fokus untuk Imperial SaGa Eclipse, Romancing SaGa 3 & Romancing SaGa Re:Universe.
11:45am sehingga 12:35pm – Marvel’s Avengers TGS 2019
1:05pm sehingga 2:05pm – Final Fantasy: Crystal Chronicles Remastered Edition
2:40pm sehingga 3:45pm – Star Ocean Program R TGS 2019 Remastered untuk Star Ocean: First Departure R and Star Ocean: Anamnesis.

Jadual Koei Tecmo untuk Tokyo Game Show 2019
12 September – Khamis

12:00pm sehingga 1:45pm – Nioh 2 memperkenalkan gameplay dan ciri baru
3:00pm sehingga 3:45pm – Romance of the Three Kingdoms XIV

14 September – Sabtu

11:00am sehingga 11:45am – Atelier Ryza: Ever Darkness & the Secret Hideout
12:00pm sehingga 12:30pm – Atelier Online: Alchemists of Bracier
1:30pm sehingga 2:15pm – Romance of the Three Kingdoms XIV
3:00pm sehingga 3:45pm – Nioh 2 – gameplay dan ciri baru

15 September – Ahad

12:00pm sehingga 12:30pm – Fairy Tail
1:00pm sehingga 2:00pm – Warriors Orochi 4 Ultimate
2:30pm sehingga 3:15pm – Nioh 2 memperkenalkan “Honnou Temple”

Jadual Sega/Atlus untuk Tokyo Game Show 2019
12 September – Khamis

9:45am sehingga 10:30am – Sakura Wars Imperial Propaganda Department Report TGS Special #1: Latest Information Special
10:45am sehingga 11:15am – Shenmue III
11:30am sehingga 12:15pm – Mario & Sonic at the Olympic Games Tokyo 2020
12:30pm sehingga 1:15pm – Yakuza: Like a Dragon Stage – video baru memperkenalkan protagonis, latar belakang game.
1:30pm sehingga 2:15pm – 13 Sentinels: Aegis Rim Stage
2:30pm sehingga 3:00pm – Super Monkey Ball: Banana Blitz HD

13 September – Jumaat

10:45am sehingga 11:15am – Guilty Gear baru
11:30am sehingga 12:15pm – Olympic Games Tokyo 2020: The Official Video Game Stage
12:30pm sehingga 1:15pm – Yakuza: Like a Dragon Stage
1:30pm sehingga 2:15pm- Sakura Wars Imperial Propaganda Department Report TGS Special #2: Sakura Wars Latest News Special
2:30pm sehingga 3:00pm – Fist of the North Star: Legends ReVIVE
3:15pm sehingga 3:45pm – Cyber Troopers Virtual-On
9pm – Yakuza: Like a Dragon Gameplay Langsung (YouTube)

14 September – Sabtu

9:10am sehingga 10:15am – Persona 5 Royal – video gameplay langsung
10:30am sehingga 11:15am – Granblue Fantasy: Versus
11:30am sehingga 12:15pm – Mario & Sonic at the Olympic Games Tokyo 2020 – video gameplay langsung
12:30pm sehingga 1:15pm – Yakuza: Like a Dragon Stage fokus kepada penceritaan
1:30pm sehingga 2:15pm – Sakura Wars Imperial Propaganda Department Report TGS Special #3: Sakura Wars Gameplay Special
2:30pm sehingga 3:00pm – 13 Sentinels: Aegis Rim
3:15pm sehingga 3:45pm = Phantasy Star Online 2 TV Anime

15 September – Ahad

9:20am sehingga 10:20am – Hatsune Miku: Project Diva MegaMix
10:15am sehingga 11:15am – Phantasy Star Online 2
11:30am sehingga 12:15pm – Olympic Games Tokyo 2020: The Official Video Game Stage
12:30pm sehingga 1:15pm – Yakuza: Like a Dragon Stage – pengenalan karakter
1:30pm sehingga 2:00pm – Yakuza Online
2:15pm sehingga 2:45pm – Sega Ages – game klasik Sega di Nintendo Switch
3:00pm sehingga 3:45pm – Sakura Wars Imperial Propaganda Department Report TGS Special #4: Sakura Wars Music Special

Jadual Bandai Namco untuk Tokyo Game Show 2019
Dragon Ball: Kakarot
12 September – Khamis

10:15am hingga 10:45am – Pembukaan Bandai Namco Entertainment Tokyo Game Show 2019

13 September – Jumaat

10:15am hingga 10:45am – Pembukaan Bandai Namco Entertainment Tokyo Game Show 2019

14 September – Sabtu

9:15am sehingga 9:30am – Pembukaan Bandai Namco Entertainment Tokyo Game Show 2019
12:45pm sehingga 1:45pm – Sword Art Online Khas TGS
2:15pm sehingga 3pm – Dragon Ball Z: Kakarot

15 September – Ahad

10am sehingga 10:15am – Pembukaan Bandai Namco Entertainment Tokyo Game Show 2019
10:45am sehingga 11:45am – Code Vein
12:15pm sehingga 1:15pm – One Piece TV Anime 20th Anniversary: Pirate Warriors 4 and Bounty Rush (YouTube)
1:45pm sehingga 2:45pm – Tales of Arise (YouTube)

Nota: Kami akan terus mengemaskini pautan siaran langsung untuk Bandai Namco Entertainment sebaik sahaja berlangsung.
Game apa korang paling nanti-nantikan dan tak sabar nak main? Kongsikan bersama kami!
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Ubisoft sudah mengumumkan bahawa permainan peranti mudah alih mereka Tom Clancy, Elite Squad akan ditutup pada bulan Oktober ini.
Perkara ini didedahkan di laman web Elite Squad dalam catatan blog bertajuk “The Story Ends”. Ubisoft berkata “Ini menjadi satu perkara yang sangat menyedihkan buat kami, Ubisoft membuat keputusan untuk tidak akan memberikan kandungan yang baru lagi untuk Elite Squad,” ujar mereka.
Kemaskini terbaru yang dilancarkan pada semalam menjadi kandungan yang terakhir untuk Elite Squad. Pada 4 Oktober nanti, server permainan peranti mudah alih ini akan ditutup selama-lamanya seterusnya menjadi pengakhiran buat permainan itu.
“Ini bukan keputusan yang mudah, tetapi apabila kami sudah meneliti pilihan-pilihan yang ada, kami sudah membuat kesimpulan bahawa permainan tidak akan lagi mampu menjadi sustainable,” jelas blog itu.

Tom Clancy Elite Squad dilancarkan pada bulan Ogos 2020, sesudah ia diumumkan pada E3 2019. Permainan crossover ini merangkumi watak dari Splinter Cell, Rainbow Six, Ghost Recon dan The Division. Corak permainannya berdasarkan idea untuk mengumpulkan sebuah pasukan operasi yang hebat.
Artikel ini diterjemahkan dari laman web rasmi IGN SEA. Anda boleh membaca artikel penuh di SINI.


Ketika di persidangan Ubisoft E3 2019, Ubisoft mengumumkan sebuah game mobile yang membariskan karakter-karakter ikonik dalam francais Tom Clancy’s daripada The Division, Rainbow Six sehinggalah Splinter Cell bertajuk Tom Clancy’s Elite Squad.

Tom Clancy’s Elite Squad adalah game ketenteraan role-playing game (RPG) yang mana pemain boleh membentuk pasukan terdiri daripada hero dan penjahat daripada pelbagai game Tom Clancy’s seramai 5 orang dan bertempur dalam perlawanan 5v5 secara online.
Game ini mencabar strategi dan kerjasama untuk membina dan menaiktarafkan ahli pasukan dengan pelbagai jenis senjata dan perisai. Korang boleh mencabar pemain lain untuk menjadi nombor satu di carta PvP Arena dan menyertai pemain lain untuk berperang dengan Guild lain dalam Guild Wars.
Terdapat juga Campaign Mode (mod PvE) yang mengetengahkan cerita baru bagi menyelamatkan dunia daripada ancaman orang jahat.
Setakat ini, tiada tarikh rasmi untuk Tom Clancy’s Elite Squad yang bakal hadir di Android dan iOS. Korang boleh pra-daftar di sini untuk dapatkan karakter eksklusif Colonel Cole D. Walker daripada Ghost Recon: Breakpoint.
Ikuti kami di Facebook dan Instagram.
Saksikan kami di YouTube.


Ubisoft has just announced a free weekend for all players for Tom Clancy’s The Division on all platforms – PS4, Xbox One and PC, in conjunction of the release of their major Update 1.8 “Resistance” which adds many new features to the game on December 5th.
The free weekend reigns 7 – 10 December and players will gain access to 3 free DLCs available only for Season Pass holders. Among the new additions to the game is the West Side Pier which expands a new accessible area for players to explore. West Side Pier will add a new Team Deathmatch mode, 4v4 PvP with the goal of reaching the first 20 kills to win.
A new PvE mode, Resistance adds a traditional wave survival mode with teams of four players battling to survive as long as they can against enemies, to get greater rewards.
The game will also be discounted up to 70% throughout the entire event, so this will be the best opportunity to get it now to experience the new Update 1.8 with your friends. Tom Clancy’s The Division takes place weeks after a devastating pandemic that swept throughout New York City on Black Friday and pits players in a harsh and hostile world where one must fight for survival.

This news update was contributed by Joel Chua. If you would like to contribute, slide into our inbox here: MyGameOn FB


Ubisoft kali ini meneruskan lagi Clancyverse dengan Tom Clancy’s XDefiant.

Permainan tembak menembak ini percuma untuk dimain. Ia akan memberi fokus kepada 6 berlawan 6 di dalam beberapa mod permainan.
Setiap karakter juga akan mempunyai traits, kuasa dan ultimate masing-masing mengikut puak tersendiri.
XDefiant juga membawa karakter dari puak seperti Wolves (inspirasi dari Tom Clancy’s Ghost Recon), Echelon (Splinter Cell) dan juga Outcasts dan Cleaners (The Division).
Ubisoft San Franisco juga memberitahu bahawa XDefiant akan membawakan konsep permainan yang pantas seperti konsert punk rock.

XDefiant akan hadir ke Xbox One, PlayStation, Xbox Series X/S, PS5, PC, Google Stadia, Amazon Luna dan Ubisoft Connect dengan kelebihan rentas platform.
Permainan ini masih baru dan ujian PC akan bermula 5 Ogos ini. Anda juga boleh daftar akaun anda di laman XDefiant untuk peluang mencuba.


Bermula dari hari ini sehingga 24 Mac 2020, permainan video Tomb Raider boleh ditebus secara percuma di Steam. Jika anda tebus sekarang, judul ini akan disimpan dalam akaun Steam anda selama-lamanya.
Dilancarkan pada tahun 2013 sebagai sebuah reboot untuk siri Tomb Raider, permainan video ini memperkenalkan latar belakang baharu bagi watak Lara Croft. Kali ini, dia lebih muda daripada Lara Croft sebelumnya dan tiada pengalaman menerokai lokasi-lokasi eksotik.

Permainan video Lara Croft and the Temple of Osiris juga termasuk dalam tawaran percuma ini. Tidak sama dengan Tomb Raider, judul ini masih menggunakan watak Lara Croft yang asal.
Pada waktu ini, Perintah Kawalan Pergerakan telah diisytiharkan oleh kerajaan Malaysia untuk mengurangkan penularan wabak COVID-19. Tawaran percuma Lara Croft adalah berita baik bagi mereka yang masih mencari permainan video untuk dimain pada waktu ini.
Assassin’s Creed Odyssey juga boleh dimain sepenuhnya secara percuma pada hujung minggu tetapi tawaran ini akan berakhir pada 22 Mac 2020. Selain itu, pelanggan PlayStation Plus (PS+) boleh memuat turun Monster Hunter World secara percuma.
Ikuti kami di Facebook dan Instagram.
Saksikan kami di YouTube.


Mungkin kebetulan? Sempena filem reboot Tomb Raider akan ditayangkan di Amerika Syarikat tak lama lagi, 3 game original Tomb Raider akan hadir ke Steam dalam bentuk remaster.
Developer Realtech VR bertanggungjawab untuk itu dan sebelum ini, Tomb Raider 1 dan Tomb Raider 2 dikeluarkan untuk peranti pintar. Edisi itu yang akan dibawa ke Steam nanti. Ini respons mereka di Twitter.

TR1-3 remaster for PC are planned for Steam for free and will requires the purchase of the DOS version being sold on Steam (like ZDoom playing Doom games). Also the PC version will supports OpenVR and features a new 3D engine for both 3 games.
— realtech VR (@realtech_VR) March 1, 2018

Twit itu juga mendedahkan pelan mereka untuk menyertakan sokongan Open VR dan enjin 3D baru untuk ketiga-tiga game. Setakat ini juga masih belum ada tarikh pelancaran rasmi untuk versi ini.

Sumber: Twitter


Epic Games telah menganjurkan pelbagai acara menarik dalam permainan video mereka Fortnite. Sebelum ini mereka pernah mengadakan konsert Travis Scott dan Marshmello. Selepas ini, sebuah filem pula akan dipertontonkan.
Filem Inception akan dipertontonkan dalam Fortnite di ruangan Party Royale esok jam 8 malam waktu Malaysia. Sesiapa sahaja boleh menyertai parti tontonan ini secara percuma.

Selain daripada Inception, dua filem lain arahan Christopher Nolan juga akan dipertontonkan iaitu Batman Begins dan The Prestige. Pemilihan filem dibuat oleh Epic Games berdasarkan hak pengedaran mengikut negara-negara yang terlibat.
Ini bukan kali pertama sebuah karya Christopher Nolan muncul dalam Fortnite. Pada bulan lepas, sebuah trailer baharu filem Tenet telah dipertunjukkan dalam permainan video tersebut.

Acara ini dipanggil Movie Nite dan nampaknya Epic Games ingin meneruskan acara sebegini pada masa depan. Mereka juga akan menyediakan sari kata. Satu peraturan utama acara ini ialah anda tidak benar merakam atau stream acara ini.
Untuk maklumat lanjut mengenai acara Movie Nite ini dan juga langkah-langkah untuk menyertainya, anda boleh melayari laman web rasmi Fortnite.
Ikuti kami di Facebook dan Instagram.
Saksikan kami di YouTube.


Antara siri anime popular dalam kalangan penonton Malaysia ialah Sword Art Online. Oleh itu, penulis yakin terdapat ramai peminat anime tersebut yang tidak sabar untuk main permainan video Sword Art Online: Alicization Lycoris.
Bandai Namco telah memuat naik sebuah trailer baharu yang menunjukkan permainan pertarungan dalam judul tersebut. Permainan video JRPG ini boleh dimain secara co-op bersama rakan-rakan dan juga komputer.

Selain daripada aspek pertarungan, trailer tersebut juga memberi sedikit penerangan tentang pokok kemahiran dan juga kelebihan bermain bersama watak-watak lain.
Sword Art Online: Alicization Lycoris akan dilancarkan pada 10 July ini di PC, PlayStation 4 (PS4), dan Xbox One.


Devolver Digital telah mengeluarkan sebuah trailer permainan baharu untuk permainan video terbitan mereka Serious Sam 4. Judul tersebut dijadualkan untuk tiba di PC pada bulan Ogos tahun ini. Versi PlayStatio 4 (PS4) dan Xbox One pula akan tiba pada tahun depan.
Menurut trailer terbaru ini, Serious Sam 4 merupakan sebuah prekuel kepada siri permainan video Serious Sam. Pemain akan bermain sebagai Sam semasa dia menjadi ketua Earth Defense Force dan perlu menewaskan makhluk asing yang menyerang Bumi.

Serious Sam 4 boleh dipra-tempah untuk PC melalui Steam pada harga RM65. Versi Deluxe Edition pula boleh dipra-tempah pada harga RM80.
Ikuti kami di Facebook dan Instagram.
Saksikan kami di YouTube.


Nampaknya Twitch mengalami downfall yang agak ketara pada tiga bulan kebelakangan ini apabila beberapa penghibur penstriman langsung (streamers) menerima tawaran lumayan untuk ke platform berlainan.
Mengikut data terbaru dari Streamlabs dan Newzoo, jumlah tontonan (jam) jatuh kepada 2.3 juta jam pada suku akhir tahun lepas, berbeza dengan 2.6 juta tontonan pada suku ketiga. Angka ini menunjukkan penurunan ketara berbanding suku akhir 2018.
Ini disebabkan ramai bakat popular di Twitch yang meninggalkan platform ini seperti Ninja yang ke Mixer, diikuti Shroud, CouRage dan banyak lagi. Mereka semuanya mempunyai jutaan peminat di Twitch dan ini bermakna peminat juga turut sama beralih platform untuk menyaksikan gelagat dan aksi mereka bermain game.

Bagaimanapun, Twitch masih mencatatkan 12% peningkatan pada jumlah tontonan keseluruhan pada tahun 2019 berbanding 2018 dan pasaran penstriman masih lagi berkembang. Tapi kehilangan bakat popular ini akan memberi cabaran kepada Twitch sepanjang tahun ini.
Di platform lain, Youtube Gaming misalnya menunjukkan peningkatan dengan tawaran ke atas CouRage. Mixer juga mencatatkan dua kali ganda tontonan berikutan fanbase Ninja dan streamer popular lain yang ikut sama menggunakan platform tersebut.
Sumber: TheVerge
Ikuti kami di Facebook dan Instagram.
Saksikan kami di YouTube.


Pada minggu lepas, permainan video skateboard Skate XL diumumkan akan hadir ke konsol pada bulan Julai. Pengumuman tersebut semestinya akan dilupakan ramai orang kerana raja permainan video skateboard bakal kembali pada hujung tahun ini.
Tony Hawk’s Pro Skater 1+2 telah diumumkan baru-baru ini dalam acara digital Summer Game Fest. Ia merupakan koleksi remaster dua judul pertama dalam siri permainan Tony Hawk’s Pro Skater yang asalnya dilancarkan di konsol PlayStation (PS1).

Koleksi ini akan dilancarkan untuk PC, PlayStation 4 (PS4), dan Xbox One pada 4 September 2020. Pembangunnya ialah Vicarious Visions dan ia diterbitkan oleh Activision.
Judul ini akan mengembalikan kebanyakan kandungan dalam Tony Hawk’s Pro Skater dan Tony Hawk’s Pro Skater 2 termasuklah pemain luncur terkenal seperti Chad Muska, Geoff Rowley, dan ramai lagi. Kebanyakan lagu soundtrack asal dua judul tersebut juga akan kembali.
Antara ciri-ciri baharu yang dimasukkan dalam koleksi ini selain daripada penambahbaikkan grafik adalah mod permainan dalam talian, cara kawalan baharu, dan juga mod rekaan Create-A-Skater dan Create-A-Park yang lebih beraneka.
Ikuti kami di Facebook dan Instagram.
Saksikan kami di YouTube.


Pemain PUBG Mobile kelahiran Thailand, Nattawut Muensa (TonyK) dilaporkan tidak akan bermain di Liga Profesional (PMPL Asia Tenggara) musim ketiga kerana tidak cukup umur.
Berita itu diumumkan pada 12 Mei lalu di posting Facebook FaZe Clan Thailand. Syarat wajib menyertai adalah pemain perlu berusia 16 tahun dan TonyK hanya tinggal lapan hari sebelum menginjak usia tersebut.
Ini bermakna hanya lima orang pemain akan mewakili pasukan itu di PMPL SEA Finals esok iaitu Bulshark, Vintorez, MR 5, Korpaii dan S0up 77.
Optimis dan ingin terus maju ke depan, FaZe Clan mengharapkan sokongan peminat di kejohanan peringkat Asia Tenggara itu nanti.

Walaupun tidak dapat bersaing, FaZe menjanjikan pemain muda ini dapat terus bersama pasukan dan bakatnya akan terus digilap dalam program berlainan.


There’s at least a dozen horrible games for every good or great game that gets made. Some of them suffer from typical issues like wonky controls, bad graphics, and poor storytelling, while some are just plain…bad. Here’s what we think are the worst games of 2018:
Fallout 76

Hopefully the last time we beat an already-dead horse, Fallout 76 is tainted and nothing short of a disaster – and honestly a surprise coming from Bethesda, the developers of The Elder Scrolls and Fallout series, best known for their immersive world design and intricate storytelling. Despite being set in the already well-designed world of the Fallout series, the online-only Fallout 76 somehow managed to be more boring than watching paint dry. Lack of human NPCs and an uninspiring story behind the game, combined with plenty of performance issues, resulted in one of the worst possible launches in Triple-A game history – Bethesda are still apologizing and paying for the screw-up to this day. Hey, at least the poor souls who went and bought a copy of Fallout 76 players got a free copy of the Fallout Classic Collection as consolation.
The Quiet Man

The Quiet Man is the worst game of 2018 according to Metacritic. Looks like Square Enix came first in something this year, with this beat-em-up adventure game filled with problems. If only a high budget guaranteed a high quality product.
Super Seducer: How to Talk to Girls

Why a game like this was made is anyone’s guess. Supposedly the “world’s most realistic seduction simulator” (copied directly from the Steam store page, we swear we’re not making this up), Super Seducer claims to be able to teach any man to talk to – and ultimately seduce – any girl. In reality, Super Seducer is more likely to teach you to be a creep and/or scare people away. If this is your guide, go should probably seek professional help.
One Piece: Grand Cruise

One Piece: Grand Cruise is a PS VR experience into one of the greatest Japanese manga worlds – that was somehow made boring. As PlayStation Lifestyle put it, One Piece: Grand Cruise “feels like a trip aboard a dinghy rather than a pirate ship”. Ouch.
Hollow

Hollow is a short horror game for the Switch that is simply too generic to be worth the price. Plagued by technical issues and clunky gameplay mechanics, this “horror” game is a horror to own.
Honorable Mention: Artifact

First off, Artifact is in no way is a bad game when it comes to gameplay and mechanics – in fact it’s actually quite good in these aspects. What makes Artifact so disappointing is the greedy and misguided monetization attempts by Valve – and (much to our surprise) how no one told them it was a bad idea before the game went live. For more on Artifact, find our 5 reasons we think it fails here.


Menerusi sebuah hantaran video Youtube OG Esports, di dalam sebuah siri podcast yang bertajuk OG’s Monkey Business, Topson menyatakan bahawa terdapat kemungkinan yang dia dengan Ana akan kembali semula ke arena kompetitif Dota 2.

“Saya rasa saya dapat tahu yang dia (Ana) berminat, apabila dia bertanya kepada saya sekiranya saya ingin menubuhkan pasukan atau menyertai pasukan lain,” katanya.
Topson juga mengatakan sekiranya dia menyertai pasukan di rantau Asia Tenggara, dia akan menghadapi beberapa kesukaran.
“Saya tahu jika saya menyertai pasukan di rantau Asia Tenggara, ia akan terdiri daripada saya, Ana, serta beberapa pemain yang lain. Jika saya melihat pemain ini, saya dapat merasakan ia akan menjadi lebih sukar untuk saya mencari pasukan yang sesuai berbanding di Eropah,” katanya.
Berita ini sememangnya memberi harapan kepada semua peminat lineup OG yang lama untuk melihat Topson dan Ana kembali bermain sebagai pemain profesional.
Adakah Ana dan Topson bersama-sama pemain OG yang lama akan kembali bermain dalam satu pasukan yang sama? Sama-sama kita nantikan.
Foto: esportsgg


TI pada awalnya adalah pasukan League of Legends yang paling dikenali ramai sehingga hari ini.
Namun mereka cuba untuk menembusi dunia profesional Dota 2 sejak 4 tahun lepas.
Semalam, T1 mengumumkan 2 pemain baharu mereka dan kini bersedia untuk bertempur di Kelayakan Asia Tenggara The Internationals 11.

ANNOUNCEMENT TIME!🤯
 We’d like to officially welcome the newest addition to our #DOTA2 roster, @TopsonDota(stand-in) & @anadota99.💚💜
 Please support us as we prepare for TI11’s SEA Qualifier.#T1WIN #T1Fighting #T1DOTA2 pic.twitter.com/2cSsQYnxo3
— T1 (@T1) August 16, 2022

Nampaknya, Ana akan bermain position 1 sebagai Carry dan Topson position 2 di Midlane.
Topson pula sebenarnya adalah stand in di T1.
Tiga lagi pemain untuk T1 adalah Kuku (Kapten), Xepher dan Whitemon.
Siapa sangka Ana yang telah banyak kali mengatakan dia akan berhenti namun sentiasa kembali ke Dota 2.
Tetapi kali ini bersama-sama bekas rakan pasukan OG-nya iaitu Topson.
Topson pula baru-baru ini mengumumkan dia akan menyertai pasukan lain setelah kebenaran OG dan kini di T1.
Penambahan Topson dan Ana menunjukkan T1 memang mahu berubah untuk mendominasi dunia profesional Dota 2.


Topias Miikka “Topson” Taavitsainen adalah pemain profesional Dota 2 dan pernah memenangi The Internationals dua kali berturut-turut.
Topson juga kini pemain Dota 2 nombor enam terbaik dunia sekarang.
Ini temubual eksklusif Topson bersama Fly FM.

@mygameondotmy Bekas juara dunia Dota 2, Topson cerita pengalaman tinggal di Malaysia. #dota2 #topson #dreamog #dota #fyp #kakigaming #mygameon ♬ Paro Paro G – DJ Sandy

Topson, adakah ia sentiasa menjadi impian anda untuk menjadi pemain profesional atau adakah ia berlaku secara tiba-tiba?
Ia berlaku dengan tiba-tiba dan tidak pernah menjadi matlamat saya sebenarnya.
Ia lebih kepada, saya sangat seronok bermain dan saya sangat kompetitif sejak saya kecil dahulu.
Dan saya jadi bagus untuk bersaing dan saya fikir kenapa tidak untuk mencuba.
Adakah anda akan membuat kemunculan semula dalam pertandingan Dota 2 dalam masa terdekat?
Saya tidak begitu pasti. Mungkin jika saya dapat semangat semula satu hari.
Tapi sekarang saya hanya menikmati masa saya disini dan hanya bermain untuk seronok sahaja.
Apakah pendapat awak tentang bermain di server Asia Tenggara? Adakah jauh berbeza dari server Eropah?
Oh ya. Ia amat berbeza. Ia sedikit huru-hara, sedikit gila, benda seperti itu. Jadi ia mengambil masa yang banyak untuk biasakan diri. Ya, ia lebih bagus?
Saya lebih gemar server Eropah secara jujur.
Bagaimana rasanya hidup di Malaysia? Berapa lama awak akan tinggal kerana sekarang awak ada keluarga di sini?
Ia agak bagus, agak tenang. Masih menyesuaikan diri dengan cuara dan sebagainya. Saya menikmati masa saya di sini.
Sudah ke awak cuba memakan Durian?
Saya pernah cuba sekali suatu masa dahulu. Tetapi tidak pernah mencuba ia lagi sejak itu.
Saya tak kata saya bukan peminat tetapi saya juga, tak rasa saya peminat besar Durian.
Apa hidangan Malaysia kegemaran awak setakat ini?
Saya perlu pilih Nasi Lemak.
Jangan lupa dengar GenF bersama Fifi setiap hari minggu pukul 8 malam hanya di @FlyFM958


Permainan video PC percuma di Epic Games Store pada minggu ini ialah Torchlight II. Judul tersebut boleh ditebus di Epic Games Store dari sekarang sehingga 23 Julai ini.
Torchlight II dibangunkan dan diterbitkan oleh Runic Games. Ia dilancarkan di PC pada tahun 2012 dan pada waktu ini, sekuelnya Torchlight III telah dilancarkan secara akses awal di Steam.

Jika anda minat permainan video role-playing game (RPG) isometrik seperti siri Diablo, anda patut mencuba Torchlight II. Ia boleh dimain berseorangan dan juga secara multi-pemain bersama rakan-rakan anda.
Ikuti kami di Facebook dan Instagram.
Saksikan kami di YouTube.


Judul terbaru dalam siri Torchlight baru-baru ini diumumkan di acara digital PC Gaming Show 2020. Apa yang menarik mengenai pengumuman tersebut ialah ia turut mendedahkan bahawa judul tersebut sudah pun boleh dimain.
Torchlight III telah dilancarkan di Steam dalam keadaan Early Access. Anda boleh membeli versi Early Access ini pada harga RM62. Jika anda membeli versi Early Access, anda tidak perlu membeli versi penuh apabila ia dilancarkan.

Seperti banyak judul Early Access lain di Steam, kandungan baharu akan dimasukkan dalam Torchlight III secara beransur. Satu lagi butiran penting tentang versi ini ialah ia perlu dimain secara dalam talian.
Untuk maklumat lanjut mengenai Torchlight III, anda boleh melayari laman rasmi Steam judul tersebut.
Ikuti kami di Facebook dan Instagram.
Saksikan kami di YouTube.


Permainan video seakan Diablo, Torchlight: Infinite kini sudah memulakan pra-pendaftaran untuk Android dan iOS.
Berbeza dari Torchlight yang asal, kisah di peranti pintar ini juga merbahaya dan berasaskan era selepas apokalips yang diinspirasikan dari lore asal Torchlight.
Kali ini, anda boleh grind sebanyak mungkin untuk mencari material dan kelengkapan menarik yang mana lebih ganjil stats, lebih bagus kelengkapan itu. Dapat banyak kelengkapan tapi tak boleh guna? Torchlight: Infinite membolehkan sistem pertukaran barang dengan pemain lain juga.
Permainan penuh akan dilancarkan pada Oktober ini.


Dalam genre grand strategy games, salah satu siri yang terkenal ialah Total War. Judul pertama dalam siri tersebut, Shogun: Total War, dilancarkan pada tahun 2000 dan 11 tahun kemudian, sekuelnya pula dilancarkan.
Total War: Shogun 2 akan diberikan secara percuma di Steam dari 27 April sehingga 1 Mei 2020. Tarikh-tarikh tersebut berdasarkan waktu British Summer Time (BST). Kalau ditukarkan ke waktu Malaysia, ia bermaksud tawaran tersebut akan berlangsung dari 28 April sehingga 2 Mei 2020.

Ini merupakan sebuah inisiatif daripada Creative Assembly (pembangun siri Total War) untuk memupuk orang ramai agar kekal di rumah masing-masing demi menangani pandemik COVID-19.
Pada waktu yang sama, sebuah jualan siri Total War juga akan diadakan di Steam. Berdasarkan waktu Malaysia, jualan tersebut akan bermula pada 28 April dan berakhir pada 5 Mei 2020.
Jika anda terlepas tawaran percuma di atas, anda boleh membeli Total War: Shogun 2 di jualan tersebut pada harga diskaun dengan potongan 75%.
Malangnya, jualan tersebut tidak akan memberi potongan harga kepada beberapa judul Total War seperti Total War: Three Kingdoms, ROME: Total War, dan Total War: Warhammer.
Untuk maklumat lanjut, anda boleh rujuk blog rasmi Total War.
Sumber: Creative Assembly
Ikuti kami di Facebook dan Instagram.
Saksikan kami di YouTube.


Creative Assembly dan Sega telah mengumumkan Total War: Warhammer 3, judul terakhir dalam siri Total War: Warhammer. Pada waktu ini, permainan ini masih belum diberikan tarikh pelancaran tepat tetapi ia dirancang untuk dilancarkan pada penghujung tahun ini.
Trailer pertama permainan ini dikeluarkan semalam dan mempertunjukkan beberapa butiran menarik. Dua kaum yang diberikan perhatian dalam trailer ini adalah Kislev dan Chaos Daemons (terutamanya kumpulan Khorne).

Setakat ini, kaum-kaum baharu yang telah disahkan akan tiba dalam Total War: Warhammer 3 adalah Kislev, empat kumpulan Chaos Daemons berdasarkan Khorne, Nurgle, Slaanesh dan Tzeentch, dan Cathay.
Pada pendapat penulis, kaum yang terakhir itu merupakan pengumuman yang paling menarik. Cathay merupakan salah satu kaum yang tidak mempunyai figura di permainan tabletop Warhammer. Ini bermaksud Creative Assembly adalah pihak pertama yang akan menciptakan tentera Cathay.
Kempen utama dalam permainan ini memberi pilihan kepada pemain sama ada untuk menyelamatkan atau mengeksploitasi kuasa seorang dewa yang sedang mati. Lebih banyak maklumat tentang permainan ini akan didedahkan pada masa depan.
Total War: Warhammer 3 kini boleh dipra-tempah di Steam (RM189) dan Epic Games Store (AS$46.99).
Sumber: Creative Assembly
Ikuti kami di Facebook dan Instagram.
Saksikan kami di YouTube.


Creative Assembly mengumumkan bahawa Total War: Warhammer 3 kini ditangguh dan akan dilancarkan pada awal 2022 kelak.
Pengumuman ini dikongsikan di Twitter rasmi Total War, di mana para pembangun mengetahui berita penangguhan ini sedikit sebanyak akan mengecewakan peminat-peminat. Mereka juga menerangkan bahawa mereka memerlukan lebih masa untuk mengelakkan pelancaran permainan secara terburu-buru.

“Dengan hampir sedekad pembangunan siri trilogi Total War: Warhammer, ianya suatu yang luar biasa apabila kisah kemuncak semakin hampir untuk dilancarkan. Meskipun ada rasa untuk terus ke garisan penamat, kami membuat keputusan untuk mengambil sedikit masa dengan menangguh tarikh pelancaran Total War: Warhammer 3 daripada 2021 ke awal 2022,” kata Rob Bartholomew, Ketua Pegawai Produk di Creative Assembly.

Total War: WARHAMMER III will now release in early 2022.
We know this is disappointing, but the extra time means we can accomplish more than we could if we rushed to release this year.
We won’t be staying quiet however, join us tomorrow for the global reveal of Grand Cathay… pic.twitter.com/R4GdObAs9P
— Total War (@totalwar) September 13, 2021

“Penantian tidaklah terlalu lama dan kita mempunyai banyak informasi baru buat masa ini. Tarikh baru ditetapkan untuk pelancaran yang lebih kuat dan ini langkah terbaik untuk melangkah ke era baru Total War: Warhammer,”
Meskipun penangguhan permainan bukan sesuatu yang disukai, peminat-peminat Total War: Warhammer secara amnya menerima berita ini dengan baik.
Peminat memahami penangguhan ini secara tidak langsung dapat mengelakkan budaya ‘crunch‘ yang penuh kontroversi, selain untuk mengelakkan kualiti permainan yang rendah semasa hari pelancaran kelak.
Artikel ini diterjemah daripada IGN SEA. Untuk artikel penuh sila layari SINI.


Tower of Fantasy akan menerima kemaskini pada 6 Oktober ini iaitu pengenalan karakter baru, Cobalt-B dan senjatanya Flaming Revolver.
Cobalt-B adalah jurutera mekanikal di unit pembangunan senjata Hykros yang mana dia pandai mencipta senjata efektif.
Selain itu, acara masa terhad Vera Orienteering akan memberikan anda peluang untuk mendapatkan ganjaran dengan menyelesaikan beberapa cabaran dengan tiga gameplay elemen yang berlainan. Ia sehingga 12 Oktober ini.
Saksikan trailer di bawah:


Twoter of Fantasy, sebuah MMORPG terbaru yang dikatakan ‘klon’ Genshin Impact kini berjaya mencapai 10 juta muat turun dalam masa 11 hari saja.
Banyak ganjaran dan acara akan diperkenalkan dalam masa beberapa hari lagi termasuklah Summer Seabreeze dan Executor Training.

It hasn’t been long since #ToF officially launched but we have reached 10M #TowerofFantasy Downloads! 💥
Thanks for all of your support! 🤩
 We hope you are all enjoying Planet Aida! 😁
 Visit https://t.co/OK69G0njmL to download #ToF! Lots of release events and rewards await! 🎉 pic.twitter.com/z4SswdnCct
— Tower of Fantasy (@ToF_EN_Official) August 22, 2022

Bagi peminat ToF, pastikan anda terus mengikuti laman rasmi mereka terutamanya di Twitter untuk maklumat lanjut.


Permainan mudah alih seakan Genshin Impact, Tower of Fantasy kini mengeluarkan kenyataan rasmi berhubung isu penggodam yang semakin berleluasa.
Dalam satu ciapan di Twitter, mereka mendapati penggodam ini menipu bagi mendapatkan resources dalam permainan dan menggunakan program penipuan dalam mod Bygone Phantasm.

Dear Wanderers,
Please check below for the official responses and updates regarding the recent malicious cheating/hacking behaviors. https://t.co/g21cwExmki
Thank you for your cooperation and we will continue to work hard to create a more fair and harmonious game environment. pic.twitter.com/o1GevoaLhz
— Tower of Fantasy (@ToF_EN_Official) September 7, 2022

Lebih 1,000 penggodam berjaya dikesan pada bulan Ogos dan diharamkan dari permainan selama 10 tahun.
Mereka juga giat dengan usaha membanteras penggodam ini dengan meningkatkan kawalan sekuriti dalam permainan.
Pihak TOF juga sedia maklum dengan penggodam yang akan muncul di masa hadapan dan mereka meminta pemain untuk bekerjasama melaporkan segala aktiviti mencurigakan dalam permainan.


Beta kedua kini hadir untuk versi global dan kini anda boleh pra-daftar Tower of Fantasy.
Dicipta oleh Perfect World, Tower of Fantasy mahu membawa kelainan dari permainan lain yang ada.

Diinspirasikan oleh Genshin Impact dari Hoyoverse, Tower of Fantasy mempunyai sedikit kelainan dari permainan popular itu.
Dari menukar karakter anda untuk berlawan, Tower of Fantasy mempunyai kombat berlawan menukar jenis senjata.
Anda boleh mengembara di dalam dunia masa hadapan dengan karakter-karakter unik bersama kebolehan dan senjata masing-masing.

Permainan ini juga akan hadir di platform mudah alih dan PC.
Tower of Fantasy juga akan dikeluarkan di Steam berkemungkinan hujung tahun ini.
Setiap pra-daftar juga melayakkan anda untuk mendapat ganjaran tambahan.

Untuk maklumat lanjut dan pra-daftar anda boleh melayari laman rasmi Tower of Fantasy Global.


Toyota GAZOO Racing Velocity Esports Championship kini dalam tahun ke-5 penganjurannya. Hebat!
Ia memberi peminat kelebihan untuk menyertai Toyota GAZOO Racing dan juga meningkatkan industri sukan permotoran dan permainan video di Malaysia.
Untuk edisi kelima ini, pertandingan Toyota GR Velocity 2022 akan bermula 6 dan 7 Ogos ini di 1 Utama Center Court dan bersiaran langsung di Facebook rasmi mereka dan Youtube bermula jam 11 pagi bagi kedua-dua hari.
Dengan hadiah terkumpul RM70,000, pemenang akan turut mewakili Malaysia di kelayakan GT Supra Asia Pacific Regional untuk berentap dengan yang terbaik di Asia sebelum berpeluang meneruskan misi ke global final.
Bagi anda yang hadir ke 1 Utama Center Court, bolehlah mencuba simulator perlumbaan yang disediakan. Yang paling best, kalau anda boleh menang mengikut masa yang ditetapkan oleh Tengku Djan, anda akan menerima GR merchandise. Bestnya hadiah percuma.
Jadi apa tunggu lagi? jangan lupa hadir ke 1 Utama pada 6 dan 7 Ogos ini! Maklumat lanjut boleh didapati di laman rasmi Toyota GR Velocity.
Siapa akan hadir nanti?

Yang menariknya, Soloz, DaddyHood, Penjahat dan selebriti TGR lain seperti Khai Bahar dan Janna Nick serta Syukri Yahaya juga akan membuat kemunculan istimewa semasa Grand Final kelak.
Jangan lupa saksikan siaran langsung perlumbaan selebriti ini pada hari Ahad, jam 5:20 petang dan persembahan selebriti bermula jam 6:10 petang.
Sejak diperkenalkan pada tahun 2018, lebih dari 4 juta penonton telah menonton pertandingan Toyota GAZOO Racing Velocity Esports Championship.
Ini adalah senarai semi finalis yang layak dan akan berentap di grand final nanti:

Jangan lupa untuk sama-sama memeriahkan kejohanan ini dan memberi sokongan kepada finalis yang bertanding!
GAZOO Racing Young Driver Development Program

Selain itu, memperkenalkan program GAZOO Racing Young Driver Development di mana program ini akan mencari pelumba simulasi terbaik berumur 16 sehingga 20 tahun bsgi menyediakan mereka dengan realiti perlumbaan sebenar.
UMW Toyota Motor juga membuktikan simulasi perlu ada bagi memupuk masa depan pelumba-pelumba.
Program ini terbukti apabila seorang pemandu berumur 20 tahun berjaya menjadi juara untuk Rookie Class dalam Toyota GAZOO Racing Vios Challenge.
Simulasi membuktikan anda juga boleh menjadi pelumba sebenar. Sebelum ini, program itu bermula dengan dua pelumba dari sekumpulan enam pelumba muda direkrut untuk menjalani latihan intensif sebelum layak untuk bertanding dalam Rookie Class di siri Toyota GAZOO Racing Vios Challenge.
Pada tahun pertama, pemenang keseluruhan berusia 20 tahun yang tiada pengalaman memandu langsung. Individu ini kemudiannya bertanding di beberapa kejohanan Vios Challenge dan kini dianggap pelumba disegani.
Mereka kini menyertai beberapa kejohanan lumba sebenar termasuklah GAZOO Racing Vios Spring Cup yang mana merupakan perlumbaan daya ketahanan berdurasi satu jam.
Adakah anda pelumba simulasi seterusnya yang akan berlumba di litar sebenar?
Toyota dikenali di serata dunia dengan peningkatan perlumbaan secara atas talian diperkenalkan oleh Toyota GAZOO Racing GT Cup yang mempunyai tahap antarabangsa dan Asia.
Di Malaysia, Toyota GAZOO Racing Malaysia adalah perintis terawal yang yang menjadi satu-satunya jenama pengeluar kereta yang aktif dengan e-sukan dan online racing.


GSC Game World, studio di sebalik siri permainan S.T.A.L.K.E.R., telah mengeluarkan sebuah trailer acah baharu untuk S.T.A.L.K.E.R. 2.
Trailer bertempoh kurang daripada satu minit ini bertujuan untuk menunjukkan enjin baharu yang digunakan untuk permainan tersebut. Ia tidak menunjukkan apa-apa babak permainan yang menarik.

Jelas sekali kualiti grafik enjin ini jauh lebih hebat berbanding enjin yang digunakan dalam permainan-permainan S.T.A.L.K.E.R. sebelum ini.
Pada waktu ini, S.T.A.L.K.E.R. 2 masih tidak mempunyai tarikh pelancaran rasmi. GSC Game World merancang untuk melancarkannya pada tahun depan.
Ikuti perkembangan S.T.A.L.K.E.R. 2 di laman web rasminya di sini.
Ikuti kami di Facebook dan Instagram.
Saksikan kami di YouTube.


GigaBash permainan Arena Tempur Berbilang Pemain buatan Malaysia dengan roster raksasa dan hero yang diinspirasikan daripada filem klasik dan budaya pop, akan tiba di PC dan PlayStation 4 awal tahun depan.
Selain itu, mereka juga memperlihatkan trailer terbaru permainan mereka di Gamescom 2021 yang menunjukkan selingan corak permainan dan kombo pertarungan.

Malah, melalui selingan itu mereka juga mendedahkan beberapa babak, dialog dan beberapa watak NPC daripada Story Mode mereka yang dibangunkan secara rahsia.
GigaBash juga membuka booth virtual mereka di Indie Arena Booth 2021, sebuah acara maya yang bertemakan “Summer Camp of Doom, daripada 25 hingga 29 Ogos 2021. Anda boleh temui booth virtual mereka di Corpsoleum: The Battlefield.

GigaBash ialah permainan kerjasama sehingga empat pemain daripada pembangun Malaysia, Passion Republic Games, yang diinspirasikan oleh Power Stone, Super Smash Bros dan War of the Monster dengan pelbagai roster bersaiz kaiju. Setiap roster ini mempunyai kemahiran dan gay permainan yang berbeza.
GigaBash kini boleh dimasukkan di dalam Wishlist di Steam dan Epic Games Store. Permainan ini dijadualkan akan dilancarkan secara rasmi pada awal 2022.
Untuk maklumat lanjut mengenai GigaBash, sila layari laman rasmi mereka dan media sosial mereka di Discord, YouTube, Twitter, Facebook, Instagram, Twitch dan TikTok.


20 hari sebelum pelancaran Cyberpunk 2077, CD Projekt Red telah memuat naik sebuah video trailer permainan untuk judul tersebut. Ia mempertunjukkan pelbagai perkara menarik dalam permainan tersebut seperti lokasi Night City, aktivit-aktiviti yang boleh dilakukan dalam bandar tersebut, dan sinopsis jalan cerita utama.
Jika anda masih belum pra-tempah permainan ini, penulis yakin trailer ini akan mendorong anda untuk melakukannya. Ia mempertunjukkan ciri-ciri skala permainan Cyberpunk 2077 yang sungguh besar dan penuh dengan kandungan menarik.

Cyberpunk 2077 akan dilancarkan pada 10 Disember ini untuk PC, PlayStation 4 (PS4), Xbox One, dan Google Stadia. Versi PlayStation 5 (PS5) dan Xbox Series akan dilancarkan pada masa depan.
Ikuti kami di Facebook dan Instagram.
Saksikan kami di YouTube.


Peminat game dari Bandai Namco, korang mesti pernah dengar pasal Ni Ni Kuni II kan? Tapi sampai sekarang belum dipasarkan dengan delay tak sudah.
Tapi hari ini video terkini daripada mereka menunjukkan lampu hijau kepada situasi tu. Trailer itu membawa peminat kepada scene belakang tabir yang mengisahkan development kepada Revenant Kingdom dan bagaimana game ni sebenarnya satu projek yang penuh dengan passion.

Walaupun Bandai biasanya menyimpan video macam ni untuk kandungan post-release tapi ia lebih kepada meminta kemaafan daripada peminat kerana delay tanpa henti.
Delay tu bukan saja membuatkan game ni nampak lebih complete tapi juga menambahkan mod baru seperti mod Kingdom dan Skirmish.
Korang akan mengikuti kisah raja muda Evan selepas dijatuhkan akibat konspirasi dan kini dalam kembara luar biasa menubuhkan kerajaan baru, menyatukan dunianya dan melindungi rakyat daripada kuasa jahat yang mengancam mereka.
Ni no Kuni II menggunakan rekaan karakter yang direka oleh Yoshiyuki Momose dan soundtrack yang disusun oleh Joe Hisaishi. Ia akan hadir pada 23 Mac 2018 di PlayStation 4 dan PC!


Microsoft telah mengadakan siaran langsung Inside Xbox semalam dan salah satu trailer baharu yang ditunjukkan ialah trailer gameplay untuk Assassin’s Creed: Valhalla.
Walaupun trailer tersebut mempunyai perkataan “gameplay” dalam tajuknya, tidak begitu banyak cara permainan judul tersebut yang ditunjukkan.

Apa-apa pun, penulis  yakin para peminat siri Assassin’s Creed semestinya teruja menonton trailer ini. Ia tetap menunjukkan beberapa perkara menarik seperti babak perlawanan serta penggunaan senjata hidden blade.
Assassin’s Creed: Valhalla dijadualkan untuk dilancarkan pada penghujung 2020 untuk PC, PlayStation 4 (PS4), PlayStation 5 (PS5), Xbox One, dan Xbox Series X.
Ikuti kami di Facebook dan Instagram.
Saksikan kami di YouTube.


Walaupun tiada filem baharu Fast & Furious dilancarkan pada tahun ini, Codemasters tetap akan melancarkan karya terbaru mereka iaitu permainan video Fast & Furious Crossroads.
Judul tersebut akan mengandungi watak-watak dari siri filem Fast & Furious seperti Dom, Roman, dan ramai lagi. Ia merupakan sebuah permainan perlumbaan aksi yang menonjolkan aktiviti-aktiviti merbahaya sama seperti yang ditunjukkan dalam filem-filem Fast & Furious.

Fast & Furious Crossroads akan dilancarkan pada 7 Ogos 2020 di PC, PlayStation 4 (PS4), dan Xbox One. Untuk maklumat lanjut mengenai judul ini, anda boleh rujuk laman web rasminya.
Ikuti kami di Facebook dan Instagram.
Saksikan kami di YouTube.


Permainan video terbaru dalam siri Trails of Cold Steel iaitu The Legend of Heroes: Trails of Cold Steel IV telah dilancarkan di Jepun pada tahun 2018. Versi Bahasa Inggeris akhirnya akan tiba pada tahun ini.
Baru-baru ini, sebuah trailer permainan versi Bahasa Inggeris judul tersebut dipertunjukkan di acara digital New Game+ Expo 2020.

The Legend of Heroes: Trails of Cold Steel IV versi Bahasa Inggeris akan dilancarkan di PlayStation 4 (PS4) pada 27 Oktober tahun ini. Ia juga akan dilancarkan di PC dan Nintendo Switch pada tahun depan.
Ikuti kami di Facebook dan Instagram.
Saksikan kami di YouTube.


Pada awal bulan April tahun ini, studio Cold Symmetry telah mengumumkan projek terbaru mereka iaitu permainan video Mortal Shell. Sebuah trailer permainan baharu telah dikeluarkan di acara digital Summer of Gaming oleh IGN.
Pada waktu yang sama, studio tersebut juga mendedahkan maklumat tentang beta tertutup Mortal Shell yang akan dijalankan dari 3 Julai sehingga 10 Julai tahun ini.

Kekunci beta tertutup Mortal Shell akan diagihkan melalui laman Facebook, Twitter, dan Instagram Mortal Shell. Para peminat juga dinasihatikan untuk menyertai pelayan Discord yang dibuka oleh Cold Symmetry.
Malangnya, beta tertutup ini hanya terbuka kepada pemain PC. Pada waktu ini, Cold Symmetry tidak menyatakan apa-apa rancangan untuk mengadakan beta atau mengeluarkan demo untuk PlayStation 4 (PS4) dan Xbox One.
Mortal Shell dijadualkan untuk dilancarkan pada suku ketiga tahun 2020 di PC, PS4, dan Xbox One.
Ikuti kami di Facebook dan Instagram.
Saksikan kami di YouTube.


Warner Bros. telah melancarkan trailer pertama untuk filem adaptasi permainan video Mortal Kombat. Trailer bertempoh hampir 2 minit 30 saat ini mempertunjukkan banyak watak-watak daripada siri permainan video tersebut.
Terdapat dua trailer berbeza yang dikeluarkan. Satu trailer sesuai untuk tontonan umum, satu lagi untuk penonton dewasa sahaja kerana ia mempunyai babak keganasan melampau. Trailer di bawah adalah trailer versi tontonan umum.

Antara watak-watak yang membuat kemunculan dalam trailer ini adalah Sub-Zero (Joe Taslim), Scorpion (Hiroyuki Sanada), Liu Kang (Ludi Lin), Sonya Blade (Jessica McNamee), dan Jax (Mehcad Brooks).
Filem ini akan ditayangkan di pawagam dan distrim secara eksklusif di HBO MAX bermula dari 16 April tahun ini.
Ikuti kami di Facebook dan Instagram.
Saksikan kami di YouTube.


Walaupun hanya beberapa minggu Netflix dan Valve mengumumkan iklan acah untuk Dota: Dragon’s Blood, nampaknya kali ini kita menerima satu lagi trailer.
Trailer tersebut memaparkan watak utama Davion, Dragon Knight. Juga terdapat karakter terkenal seperti Princess Moon Mirana, Luna The Moon Rider dan Invoker Carl.

Seperti yang disaksikan, Dragon’s Blood mengisahkan perjalanan Davion dan pada masa yang sama dunia Night Elf mungkin diiteroka dengan pengenalan Mirana dan Luna.
Siri Netflix ini akan ditayangkan bermula 25 Mac ini.


A Way Out dah pun melancarkan trailer terbaru yang menunjukkan gameplay dan kisah protagonis di dalamnya.
Dalam trailer itu, EA cuba menunjukkan sesi permainannya yang memfokuskan kepada aksi shooting dan juga memfokuskan elemen co-op di dalamnya. Ia mengajak pemain untuk bekerjasama dalam menyelesaikan tugas tapi dalam cabaran berbeza.
Yang menariknya, A Way Out tak memerlukan korang membeli 2 CD game untuk sistem co-op. Jom saksikan pengembaraan menarik 2 karakter ini!:


Walaupun permainan video ini dijadualkan untuk pelancaran pada akhir November, Darksiders III mempunyai trailer terbaru menampilkan Fury yang berlawan dengan beberapa musuh. Sangat stail!
Trailer yang berjudul Force Fury itu menunjukkan bagaimana Horseman ketiga yang melawan musuh. Dengan berbekalkan senjata talinya, dia juga mempunyai kuasa tukul untuk menjatuhkan musuh.
Kalau korang adalah peminat Darksiders, mesti dah lama korang nantikan keluaran ketiga ini. Jom saksikan trailer di bawah:

Ia akan hadir ke Xbox One, PS4 dan PC pada 27 November ini.
Sumber: Comicbook


Sempena Tokyo Game Show 2018, Capcom meraihkan kegemilangan Dante dalam trailer Devil May Cry 5 terbaru.
Korang boleh saksikan trailer gempak di bawah:

Meskipun sudah dimamah usia, anak Sparda masih lagi mengekalkan perangai acuh tak acuh bersama gaya hack-and-slash asal yang membuatkan siri Devil May Cry sentiasa berada di hati peminat lebih dari satu dekad.
Dante masih lagi menghunus pedang Rebellion dan menggunakan dua pistol: Ebony & Ivory untuk mengalahkan raksasa.
Selain itu, Dante dapat senjata baru iaitu sepasang sarung tangan berapi Balrog dan menaiki sebuah motorsikal baru dipanggil sebagai Cavaliere yang boleh berrubah bentuk menjadi sepasang gergaji gergasi.
Trailer ini mengesahkan duo Lady dan Trish bakal turut serta dalam Devil May Cry 5 serta menyelitkan bibit pertemuan pertama antara Dante dan Nico iaitu pencipta Devil Breaker yang menggantikan lengan Devil Bringer milik Nero dan cucu kepada Neill Goldstein yang menghasilkan Ebony & Ivory.
V tapi bukan nama sebenar? Jeng jeng.
Di penghujung trailer, gerangan ketiga misteri yang berjalan bersama-sama Dante dan Nero dalam poster utama juga didedahkan buat pertama kali. V adalah karakter ketiga boleh dimainkan dalam game ini dan kebolehan utamanya adalah menggunakan kuasa magik.
Capcom dan crossover berpisah tiada. Francais terkenal Capcom lain, Mega Man muncul dalam bentuk Mega Buster sebagai Devil Breaker untuk Nero yang korang boleh dapatkan dalam Devil May Cry 5 Deluxe Edition. Korang boleh saksikan trailer lucu di bawah:

Lebih-lebih lagi, Devil May Cry 5 Deluxe Edition memberikan kandungan menarik seperti cutscenes dalam bentuk live-action, seleksi tema muzik dari Devil May Cry 1 sehingga 4 dan banyak lagi. Korang boleh lihat imej di bawah yang menampilkan ketiga-tiga jejaka yang korang boleh main bersama kandungan diberikan dalam Deluxe Edition:

Devil May Cry 5 akan dilancarkan pada 8 Mac 2019 di PC, Xbox One dan PS4.
Sumber: Comicbook


Trailer terbaru Devil May Cry 5 dah pun dikeluarkan dan kali ini, karakter ketiga iaitu V menjadi bintang utama dalam video ini!
V adalah karakter misteri yang kita masih tak tahu latar belakangnya. Di dalam video di bawah, korang boleh saksikan macam mana V berlawan dengan kuasa summon.

Menerusi video itu, V ada mengaku dia tak mempunyai nama dan hanya berusia dua hari. Dia kemudian hanya melawak dan menyebut namanya, V.
V mempunyai tiga makhluk summon, pertamanya Griffon, seekor burung seakan gagak yang boleh digerakkan dan menggunakan serangan kilat semasa pertarungan. Shadow, seperti harimau kumbang yang boleh mengeluarkan pedang-pedang dan portal. Akhir sekali ialah Nightmare, golem besar yang membuatkan V bertukar menjadi seakan Devil dengan rambut berwarna putih, mempunyai serangan dekat dan laser.
Devil May Cry 5 akan dilancarkan pada 8 Mac 2019 di PS4, Xbox One dan PC.


Baru-baru ini, permainan Escape from Naraka mendedahkan trailer terbaru mereka yang tidak pernah diperlihatkan sebelum ini.
Escape from Naraka ialah permainan survival yang diinspirasikan daripada lagenda Bali dan mitologi tempatan. Karakter utamanya akan mengembara di sebuah alam penuh misteri untuk menyelamatkan insan kesayangannya selepas diculik oleh makhluk jahat, bernama Rangda, Permaisuri Leyak.

Permainan oleh pembangun indie dari Indonesia ini memberikan pengalaman penuh cabaran tanpa henti dengan platform yang seram dan pelbagai rahsia yang perlu dirungkai.
Selain itu, pemain juga diberikan kebolehan yang unik untuk membantu pemain melepasi segala cabaran dan halangan yang menanti mereka.

Permainan ini masih diperingkat demo yang membolehkan mereka yang berminat untuk mencubanya di Steam.
Escape from Naraka akan dilancarkan pada 29 Julai di Steam. Masukkan di dalam ‘wishlist’ anda sekarang.


Trailer terbaru dari Hitman 2 membawa Agent 47 ke lokasi yang paling dinantikan peminat, iaitu di hutan belantara.
Dalam klip di bawah, korang boleh saksikan kembara abang botak ini ke Colombia dan korang perlu gunakan kelebihan persekitaran di hutan untuk menjatuhkan askar yang menyarungkan baju kebal.

Santa Fortuna, di mana salah satu lokasi akan ditempatkan, sebenarnya adalah lokasi tumpuan pelancong. Di sini korang akan berdepan dengan tokan dadah dan mencari tiga ketua sebagai objektif seterusnya. Objektifnya adalah mengumpulkan mereka di tempat sama dan menumpaskan ketiga-tiga sekaligus.
Bukan senang. Tapi sebagai Agent 47, korang ada beberapa kemahiran tersembunyi. Di samping senjata hebat seperti senjata api dan kapak yang boleh dibaling, korang juga mahir pertempuran dekat. Semestinya, korang juga dibekalkan dengan keupayaan licik seperti memasang perangkap letupan untuk meletupkan musuh yang tak aware dengan sekeliling.
Kita akan nampak lebih banyak lokasi yang didedahkan sambil menunggu Hitman 2 berada di pasaran pada 13 November ini di Xbox One, PS 4 dan PC.
Sumber: Comicbook


Selepas Devil May Cry 5, tiba giliran Capcom untuk mendedahkan penampilan terbaru Ada Wong dalam trailer Resident Evil 2 Remake yang baru sahaja ditayangkan di persidangan Tokyo Game Show (TGS) 2018!
Dalam Resident Evil 2 Remake, perisik ini memakai kot labuh berwarna perang dan lebih mengejutkan lagi, sambil memakai cermin mata kaca hitam dalam persekitaran gelap dan suram.
Korang boleh tonton trailer terbaru Resident Evil 2 Remake di bawah (kalau korang risau pasal spoiler, cerita game ini dah lama dibocorkan sejak dari tahun 1998 lagi):

Melalui trailer di atas, Ada bertembung dengan Leon dan polis rookie ini cuba untuk mengetahui apa yang sedang berlaku dalam Racoon City, lalu dia bertanyakan soalan kepada Ada tetapi soalan itu ditepis. Hm, sangat tipikal.
Menurut Eurogamer, pengarah Resident Evil 2 Remake, Kazunori Kadoi berkata Ada diberikan penampilan baru kerana pakaian itu lebih berpijak di bumi nyata untuk seorang perisik berbanding busana berwarna merah terang sambil memakai kasut tinggi.
Trailer terbaru Resident Evil 2 Remake juga mempamerkan Dr. William Birkin dimutasi ke bentuk raksasa zombie lebih realisitik dan menyeramkan berbanding game asal 20 tahun lalu.
Namun, kami masih lagi menunggu bagaimana Capcom akan membuat transformasi kepada bos buaya besar untuk game remake ini.
LARI!!!!
Capcom berkata pembangunan Resident Evil 2 Remake adalah paling mencabar kerana mereka mahu memberikan gameplay dan grafik fotorealistik yang fresh dijana melalui RE Engine. Kami rasa usaha Capcom setakat ini amat berbaloi-baloi.
Kami sudah bermain demo Resident Evil 2 Remake semasa berada di PSX SEA 2018 dan kami rasa Capcom berjaya menyajikan game remake yang gempak kepada kipas-susah-mati game asal dan juga pemain baru.
Resident Evil 2 Remake akan dilancarkan pada 25 Januari 2019 di PC, Xbox One dan PS4.
Sumber: Eurogamer


Trailer terbaru untuk Sekiro: Shadows Die Twice sudah pun tiba! Kali ini ia memperincikan macam mana plot dan jalan cerita bukannya combat.

Ia menunjukkan cutscene yang mana protagonis utama, Sekiro, dipanggil Starving Wolf dalam video ini ketika masih kecil dan didekati oleh Owl, yang juga tuannya untuk bertahun-tahun lamanya. Kemudian kita nampak Sekiro dah dewasa dan Owl mengatakan dia tak sangka Sekiro boleh menjadi seperti sekarang.
Pasti menarik melihat FromSoftware memfokuskan naratif dalam Sekiro: Shadows Die Twice ini. Pembangun ini mengatakan ia tak seperti Dark Souls atau Bloodborne
Sekiro: Shadows Die Twice akan hadir pada 22 Mac untuk PC, PlayStation 4 dan Xbox One.
Ikuti MyGameOn di Facebook and YouTube  untuk lebih berita gaming, review dan juga e-sukan.
Sumber: Comicbook

Daftar sekarang untuk kejohanan e-sukan kampus terbesar di Malaysia! Ada game Mobile Legends, PES 2019 dan Dota 2, khas untuk pelajar universiti sahaja!
KLIK LINK INI UNTUK MENDAFTAR.
Info lanjut, layari laman web ini dan Facebook kami.


Vampyr adalah permainan aksi-RPG akan datang dari DONTNOD Entertainment. Walaupun boleh dikatakan permainan konsep mitos drakula ini pernah dipakai sebelum ini, tapi sebenarnya game ini sangat berlainan.
Kita mengikuti perjalanan protagonis yang terseksa, Dr. Jonathan Reid yang berkembang menjadi lebih kuat menerusi perlawanan ditempuhnya. Pemain boleh harapkan gameplay yang agak brutal dan mempelajari kemahiran Drakula untuk melawan musuh di bandaraya London.
Dalam ini juga, pemain mampu meneroka keinginan Dr. Reid yang perlu membuat pilihan untuk membunuh siapa yang dirasakan patut dan kenapa. Ini kerana dengan membunuh orang awam akan menyebabkan impak lebih besar pada ekosistem dan jika keterlaluan, pastinya tamadun manusia akan lenyap.

Kekuatan Drakula akan ditonjolkan sepenuhnya dalam permainan ini dan korang boleh saksikan Reid berlawan dengan kuasa yang belum pernah disaksikan sebelum ini. Yang mungkin korang terlepas ketika mempelajari sejarah Drakula.
Vampyr akan dilancarkan pada 5 Jun ini di PlayStation 4, Xbox One dan PC. Pra tempah boleh didapati sekarang di www.vampyr-game.com
Sumber: Vampyr


Realisasikan impian kanak-kanak anda untuk memiliki model-model keretapi.
Anda boleh membeli keretapi vintaj, keretapi moden dan juga wagons.
Train Yard Builder adalah sebuah permainan video simulasi model keretapi dari GameFormatic S.A. Saksikan video pengumuman di bawah :

Anda juga boleh mengecat keretapi anda sendiri, menggunakan pelekat atau reka keretapi bentuk anda sendiri dari awal.

Kemudian anda perlu memikirkan pelan landskap dan meletakkan trek keretapi. Jangan lupa memohon bayaran dari pelawat yang ingin melihat koleksi unik anda sendiri.
Anda juga boleh mengawal perjalanan keretapi anda sendiri.
Train Yard Builder akan datang ke pelantar PC di Steam dan kini boleh di tambahkan ke dalam wishlist anda.


Dalam kalangan peminat permainan video komputer atau PC gaming, jenama Lenovo agak terkenal kerana mengeluarkan produk-produk gaming di bawah siri Legion.
Untuk tahun ini, Lenovo membawa kembali trak khas Legion Battlecruiser yang dipasang dengan pelbagai produk Legion seperti laptop gaming, monitor gaming, dan banyak lagi.
Berikut adalah lokasi-lokasi yang akan dijelajahi oleh Legion Battlecruiser (serta tarikh jelajahan):

Queensbay Mall, Pulau Pinang – 29 Februari sehingga 1 Mac 2020
Ipoh Parade, Ipoh – 7 Mac sehingga 8 Mac 2020
Kuantan – Tarikh belum ditetapkan, akan diumumkan melalui laman Facebook Legion Malaysia.
Johor Bahru – Tarikh belum ditetapkan, akan diumumkan melalui laman Facebook Legion Malaysia.

Antara produk-produk Legion yang boleh dicuba di Legion Battlecruiser adalah Lenovo Legion C530 Cube. Ia merupakan sebuah komputer mudah alih bersaiz padat.

Berbanding dengan komputer yang menggunakan bekas kategori tower, saiz bekas C530 Cube hanyalah separuh daripada komputer sebegitu.
Para pengunjung boleh mencuba beberapa permainan video di Legion Battlecruiser seperti Red Dead Redemption 2, Call of Duty, dan FIFA 20. Selain itu, pengunjung juga berpeluang memenangi pelbagai barangan jenama Legion.
Bagi mereka yang ingin membeli produk-produk terbaru Lenovo Legion, berikut adalah senarai harga produk yang akan dijual di atas Legion Battlecruiser:

Set Lenovo Legion T530 Gaming Tower + Lenovo Legion Y27q-20 Monitor = RM6,848 (Harga asal: RM7,198)
Set Lenovo Legion C530 Cube + Lenovo Legion Y44w-10 Monitor = RM9,348 (Harga asal: RM9,698)
Laptop Lenovo Legion Y7000 2019 PG0 = RM3,299 (Harga promosi biasa: RM3,499)
Laptop Lenovo Legion Y7000 2019 + kod percuma untuk Red Dead Redemption 2 = RM4,349 (Harga promosi biasa: RM4,549)

Semua set desktop dan monitor menerima potongan harga RM350 dan laptop pula dipotong harga RM200. Potongan harga ini diperoleh melalui baucar diskaun yang boleh ditebus oleh setiap pengunjung.

Walaubagaimanapun, seorang pengunjung hanya boleh menggunakan baucar untuk membeli satu set komputer dan monitor serta satu unit laptop sahaja.
Untuk maklumat lebih lanjut dan kemaskini mengenai tarikh jelajahan destinasi Kuantan dan Johor Bahru, kunjungi laman Facebook Lenovo Legion Malaysia.
Ikuti kami di Facebook dan Instagram.
Saksikan kami di YouTube.


Sebelum ini, kita diberikan teaser tentang kemungkinan Moonton akan berkelobrasi dengan Transformers untuk melancarkan event terbaru mereka di dalam permainan Mobile Legends: Bang Bang.

Kini, Moonton mengumumkan event terbaru mereka untuk kesemua para pemain mendapat peluang mendapatkan skin kegemaran Transformers mereka. Bermula pada hari ini sehingga 22 November, pemain akan dapat menebus skin epic dan hadiah lumayan dengan turut serta aktiviti Transformers: Battle Paint.

Para pemain boleh mengumpul sprays untuk mendapatkan ketiga-tiga epic skin ini. Teruskan bermain dan berpeluang mendapatkan banyak barang untuk ditukarkan kepada skin dan anda tidak perlu membuang setiap barang yang anda dapat kerana ianya sangat berguna untuk anda unlock 3 skin ini.
Johnson sebagai Optimus Prime

Granger sebagai Megatron

X.Borg sebagai Bumblebee

Kemaskini ini juga akan menyediakan bingkai avatar, expressions dan efek yang akan dapat ditebus melalui aktiviti Battle Paint.
Pemain boleh mendapatkan epic skin di atas sepanjang event ini berlangsung. Bagi para peminat Transformers di luar sana, peluang ini perlu diambil oleh anda untuk mendapatkan kesemua skin ini, jangan tunggu lagi. Muat turun kemaskini terbaru untuk mendapatkannya sekarang!
Jangan lupa topup Diamonds menerusi Codashop dan dapatkan skin Transformers ini.


PUBG Mobile mengumumkan pelancaran mod baru Traverse-Insectoid. Mod baru ini akan menambah lagi keseronokan untuk pemain-pemain PUBGM. Anda boleh saksikan video mod Traverse-Insectoid sebagai pengenalan:

Pemain boleh menggunakan peluru berpandu tanpa had dan pemain Insectoid boleh berlawan dalam situasi tanpa rehat dan pantas dengan pihak lawan. Anda juga perlu melarikan diri dari pemain yang bersaiz lebih besar dari anda. Mod ini boleh dimain di PUBG Mobile sehingga 5 Julai ini.

Traverse-Insectoid membuatkan semua pemain menjadi kecil dan hanya sebesar serangga. Didatangkan dengan tema baru untuk Erangel, pemain perlu mencari lima makmal pelik dan berinteraksi dengan Quantum Transformation Device untuk menjadi kecil.
Yang paling menyeronokkan apabila menjadi kecil, semua pemain akan mendapat senjata peluru berpandu tanpa had dan boleh menggunakannya sebanyak mungkin.
Pemain juga boleh mencari Energy Light Points untuk mengaktifkan Wormhole Device dan pemain akan dibawa ke makmal yang lain. Apabila anda bertukar menjadi besar, anda boleh menggunakan Energy Light Points untuk menukarkannya dengan Combat Supplies. Ingat mod ini sama dengan permainan biasa PUBGM maka anda masih perlu menjadi pemain terakhir untuk menang.

Selain dari mod baru, PUBGM juga akan melancarkan Royal Pass Season 19 bersama tema yang sama untuk semua orang.
Jangan lupa main mod baru dan juga dapatkan royale pass baru untuk PUBG Mobile.


Call of Duty (CoD) Mobile World Championship Western Final 2021 sudah pun melabuhkan tirai dan pasukan Tribe Gaming yang berpangkalan di Texas, Amerika Syarikat, dijulang sebagai juara.

Mission complete. 🏆
WE’RE THE WESTERN WORLD CHAMPIONS. #ONETRIBE pic.twitter.com/jjlG2cZzqQ
— Tribe Gaming (@TribeGaming) December 5, 2021

Tribe Gaming berjaya menewaskan ARP Gaming dengan keputusan 3-1 dan sudah membawa pulang hadiah wang ringgit sebanyak AS$300,000 (RM1.26 juta) serta trofi kejuaran.
CoD Mobile World Championship Western Final 2021 merupakan kejohanan dunia pertama untuk CoD Mobile yang melibatkan 12 pasukan daripada Amerika Utara, Eropah dan Amerika Selatan, dengan menawarkan hadiah terkumpul sebanyak US$1 juta (RM4.15 juta).
Bagi kejohanan CoD Mobile World Championships Eastern Final 2021 dijangkan akan diadakan di 11 hingga 12 Disember ini yang akan melibatkan negara-negara Asia.
Sumber: GamingonPhone.


Rockstar Games sebelum ini mengumumkan pelancaran Grand Theft Auto: The Trilogy Remastered yang merangkumi Grand Theft Auto III, Grand Theft Auto: Vice City dan Grand Theft Auto: San Andreas.
Baru-baru ini sebuah laman jualan permainan dan konsol atas talian, Base.com menunjukkan harga pra-tempah Grand Theft Auto: The Trilogy Remastered – The Definitive Edition akan dijual dengan harga AS$69.99 atau RM292.00. Namun, laman pra-tempah itu kemudiannya dipadam.
Harga sedemikian tidak asing untuk tajuk-tajuk permainan yang dilancarkan untuk konsol generasi baru seperti PlayStation 5 dan Xbox Series X. Tetapi ia dianggap mahal berikutan siri trilogi ini adalah permainan lama yang diperbaharui.
Buat masa ini masih tiada respon atau perincian rasmi mengenai Grand Theft Auto: The Trilogy Remastered – The Definitive Edition ini daripada pihak Rockstar Games.
Grand Theft Auto: The Trilogy Remastered – The Definitive Edition dikatakan akan dilancarkan pada hujung tahun ini di platform Xbox Series X|S, Xbox One, PlayStation 5, PlayStation 4, Nintendo Switch dan PC menerusi Rockstar Games Launcher.
Pihak Rockstar Games turut menyatakan The Trilogy ini akan tiba di platform Android dan iOS pada separuh pertama 2022.
Sumber: ComicBook.


Pasukan Homebois kini mendedahkan barisan pemain baru mereka yang diterajui oleh Iron Pro.
Mereka adalah Trixnity, Bard dan juga Six. Trio bertiga ini adalah bekas pemain SMG sebelum ini.

View this post on Instagram

A post shared by HomeBois (@homebois__)

Pengumuman ini dibuat di dalam sebuah hantaran di akaun rasmi Instagram Homebois.
Adakah gandingan pemain ini akan memberikan pencapaian yang lebih baik dari musim lepas? Kita bakal saksikan.
Foto: Homebois


Bermula dari hari ini sehingga 14 Julai, anda boleh muat turun dan main Tropico 6 secara percuma di Steam. Judul tersebut juga menerima potongan harga 40% dan ia boleh dibeli pada harga RM48 dalam tempoh yang sama.
Pada waktu yang sama, sebuah jualan istimewa francais Tropico juga sedang berlangsung dan ia akan berakhir pada 14 Julai juga. Dalam jualan tersebut, semua judul utama siri Tropico dan kandungan tambahan Tropico 6 menerima potongan harga.

Jika anda minat permainan video pembinaan dan pengurusan bandar, Tropico 6 ialah sebuah judul yang anda patut cuba. Ia juga mempunyai aspek-aspek pengurusan ekonomi dan permainan politik.
Ikuti kami di Facebook dan Instagram.
Saksikan kami di YouTube.


Selepas keluar Decidueye dua minggu lepas, akhirnya Pokemon UNITE mengeluarkan All Rounder baru selepas sekian lama.
Tsareena akan dimasukkan ke Pokemon UNITE pada 9 Disember ini.
Ramai pemain Pokemon UNITE mahukan All Rounder baru akibat meta yang dikuasai Lucario dan mungkin Tsareena akan mengubah meta ini.

Tsareena juga percuma untuk didapatkan dalam jangka masa terhad.

Tsareena is almost ready to dance around the competition. Trainers that log in after the update on 12/9 can obtain its UNITE license for free for a limited time!
 Don’t miss out on adding this powerful All-Rounder to your roster! #PokemonUNITE pic.twitter.com/dIFVxyYkb7
— Pokémon UNITE (@PokemonUnite) December 2, 2021

Berdasarkan video treler Tsareena, dia menggunakan kemahiran seperti Triple Axel, Grassy Slide dan Unite Move Trop Kick.


Pasukan VALORANT Amerika Utara Team Solo Mid atau TSM sudah mengunci barisan pemain untuk VALORANT Champions Tour (VCT) tahun ini yang akan bermula pada 27 Januari.
5 pemain yang bakal bermain di bawah panji TSM pada tahun ini adalah:

Matthew “WARDELL” Yu
Yassine “Subroza” Taoufik
Aleko “LeviathanAG” Gabuniya
Corey “Corey” Nigra
Daniel “Rossy” Abedrabbo

Rebuild complete.
 Time to don the black and white. pic.twitter.com/F4I2Sthito
— TSM FTX (@TSM) January 20, 2022

Pasukan TSM berjaya merembat kedudukan tempat pertama pada VCT 2021: North America Stage 3 Challengers 2, tetapi mereka tewas pada pusingan pertama bracket bawah di VCT 2021 NA Stage 3 Challengers Playoffs. Ini menyebabkan kegagalan mereka untuk maju ke kejohanan antarabangsa VALORANT.
Kini, barisan pemain pasukan itu sudah berlatih bersama selama beberapa minggu dan setiap pemain ditandatangani sejurus selepas tempoh percubaan berakhir akhir tahun lalu.
TSM dijangka akan beraksi di pusingan kelayakan terbuka VCT 2022 yang akan berlangsung pada 27 Januari nanti.
Sumber rujukan: Dexerto


TSM, organisasi e-sukan Amerika Utara, mengumumkan barisan kejurulatihan dan pemain terbaharu mereka menjelang musim LCS 2022 League of Legends.
Mereka menandatangani dua pemain daripada China yang akan bermain untuk posisi mid-laner iaitu Zhu ‘Keaidou’ Xiong dan posisi support Wei ‘Shenyi’ Zi-jie.
Sumber: Facebook LOL Esports
Berikut ialah barisan pemain untuk TSM bagi musim LCS 2022:

Heo ‘Huni’ Seong-hoon – top-laner
Mingyi ‘Spica’ Lu – AD carry
Edward ‘Tactical’ Ra – bot-laner
Zhu ‘Keaidou’ Xiong – mid-laner
Wei ‘Shenyi’ Zi-jie – support

Introducing our League coaching staff for 2022.@ChawyWong – LCS Head Coach@peterzhanglol – Head of Player Development@kayyslol – LCS Strategic Coach + Head Scout@tbHaitham – Head of Data Science and Analytics@gunasolol – Academy Coach
Let’s get to work #TSM 🤝 pic.twitter.com/73dPq7E7KZ
— TSM FTX (@TSM) December 9, 2021

Bagi barisan jurulatih, TSM melantik bekas jurulatih bagi pasukan Attitude daripada Hong Kong iaitu, Chawy. Berikut ialah barisan penuh jurulatih bagi TSM.

Chawy Wong – Ketua Jurulatih
Peter Zhang – Ketua Pembangunan Pemain
Kayys – Jurulatih Strategik
Haitham – Ketua Data Sains dan Analitik
Gunaso – Jurulatih Akademik

Musim LCS 2022 akan bermula pada 14 Januari ini.
Sumber: Dot Esports


Bosan asyik tangkap Pokemon aje? Jangan risau, kali ni Niantic janjikan tugasan harian (daily quest) untuk pelatih semua! Ia akan berkuatkuasa esok.
Misi itu menumpukan bagaimana seseorang pelatih itu bermain game itu – sebagai contoh, jika pemain bermain seorang diri, misinya mungkin berlainan begitu juga dengan pelatih yang suka mengembara secara berkumpulan. Lebih menarik, akan ada tahap kesukaran bagi setiap misi sekali gus menambahkan keseronokan.
Hasilnya, korang akan dapati kebanyakan tugasan ini akan fokus pada kemahiran dan bagaimana korang lakukannya dari hanya berharap kepada nasib.

Sebagai contoh, cabaran harian Field Research memerlukan pemain untuk membaling 3 Poke Balls setepat mungkin. Jika korang seorang pemain yang hanya swipe skrin ketika perlawanan dan tak fikir dua kali, ujian ini akan membuatkan korang memberi perhatian untuk melawan Pokemon.
Ini pastinya memberikan pengalaman baru kepada korang untuk merasai keseronokan bermain Pokemon Go dengan cara berbeza. Kalau dulu, tugas korang hanya mencari Pokemon baru, swipe dan tangkap kemudiannya swipe Pokestop. Tapi kali ini, akan ada penambahan jalan cerita (kemunculan Professor Willow) yang membuatkan game ini mempunyai jalan penceritaan lebih baik.
Contoh tugasan harian. Kredit gambar: Inverse


Anda pasti pernah terpikir bagaimana rupa anda sebenarnya di dalam The Sims?
Malah kali ini anda boleh menukarkan rupa anda hanya dengan dua klik.
EA bakal keluarkan cara baru membuat karakter The Sims ini dan sudah pun dipatenkan oleh EA.
Teknologi ini akan menggunakan AI dimana anda hanya perlu memuat naik satu gambar atau pelbagai gambar karakter atau pilihan anda sendiri.
Muka karakter itu akan dibina oleh AI untuk menjadi karakter di dalam The Sims sama dengan gambar.

Paten ini diterajui oleh saintis AI dan Igot Borovikov yang telah bekerja membangunkan The Sims 3, The Sims Medieval dan The Sims 4.

Rupa yang dikeluarkan di dalam The Sims nanti akan termasuk bentuk badan, muka dan bentuk muka, rambut, telingat, bulu kening, pipi, mata, hidung, mulut, dagu dan rahang.
Sebenarnya ini bukan pertama kali EA cuba untuk membuat benda ini.
EA sudah mencuba membuat sistem ini pada awal tahun 2000 untuk dimasukkan ke dalam The Sims 1.


Semalam tular seorang lelaki yang menggayakan cosplay seorang watak  dari Genshin Impact sedang menunaikan solat di sebuah surau.
Watak itu adalah Zhongli yang juga salah seorang Archon dengan Elemen Geo dalam Genshin Impact.

Dalam Genshin Impact, Zhongli adalah dewa yang sudah berhenti dari kerja-kerja dewa untuk melihat dunia dari perspektif manusia biasa.

Beberapa komen netizen juga banyak mencuit hati.

“Walaupun jadi cosplay. Tapi tak lupa pada pencipta,”
“Patut la atuk pakai baju full cover.. mudah nk solat bila sibuk travel.. alhamdulillah.”
Mungkin inilah sebab Zhongli tidak mahu lagi melihat dunia dari atas.


RED Esports mempamerkan aksi yang mantap sepanjang lima minggu MPL MY musim ke-9 berlangsung.
Di dalam kejayaan mereka, tentunya highlight juga diberikan kepada Adib Rusydi Ahmad Tarmizi (Mom) yang bermain posisi roamer dengan sangat baik.
Pihak MyGameOn sempat menemubual Mom dan bertanyakan tentang penggunaan Chou dan Franco.
“Bagi hero Franco dan Chou, kedua-dua hero ini adalah kegemaran para roamer sekarang. Chou dan Franco berada di dalam tier S.
“Dua hero ini boleh dikatakan sebagai pemilihan selesa untuk saya ketika ini,” katanya.
Ditanya tentang pandangan dia terhadap Zaed, dia mengatakan pemain muda itu ada keinginan untuk belajar.
“Dia seorang yang bagus dan ada niat untuk belajar, dulu hero pool dia sedikit namun kini sudah banyak hero yang dia belajar dan mudah untuk kami draft untuk Zaed.
“Selain itu, Zaed kerap belajar macro baru dan juga selalu scrim. Tiba-tiba kami melihat Zaed ini mempunyai potensi dan ada bakat. Zaed sekarang sudah bersedia untuk menjadi jungler terbaik MPL MY S9,” ujarnya.
Ketika ditanya tentang perbezaan Chou Mom dan Xorn.
“Kehebatan Xorn punya Chou adalah 51% manakala saya memegang 49%. Beza peratusan itu adalah dari segi saya tidak mengeluarkan emote dan recall,” akhirinya.
Ikuti temubual penuh bersama Mom di laman rasmi Tiktok kami.

@mygameondotmy @Mom ML ceritakan kenapa dia pilih Franco dan Chou semalam serta level Chou dia dan Xorn #fyp #mlbb #mplmy #kakigaming #tiktokmalaysia🇲🇾 ♬ Biarlah Semua Berlalu – Willy Anggawinata


Pengarah Metal Gear Solid dan Death Stranding, Hideo Kojima, kongsikan pada Twitternya yang dia benar-benar menikmati bermain Twelve Minutes, hingga membuatkannya ingin hasilkan permainan pengembaraan lagi.

12 Minutes adalah permainan pengembaraan misteri time-loop yang dibintangi Williem Dafoe, James McAvoy dan Daisy Ridley, yang menyebabkan Kojima menyatakan, dia tidak pernah ‘menghayati permainan sebegini sejak INSIDE’.

“TWELVE MINUTES”. It’s Great! I lost track of time and just played it for about four hours! I haven’t been into a game this much since INSIDE.
A time loop adventure game and a good sense of style. (1/2) pic.twitter.com/55GMsym5Jm
— HIDEO_KOJIMA (@HIDEO_KOJIMA_EN) August 20, 2021

Kojima turut menyatakan Twelve Minutes seperti memberinya inspirasi untuk menghasilkan satu lagi permainan pengembaraan. Bagi yang tidak tahu, Kojima sudah menghasilkan banyak permainan pengembaraan semasa di Konami seperti Policenauts dan Snatcher.
Kojima turut menyatakan, “hingga sekarang, saya merasakan Dafoe akan datang di depan pintu dalam sekitar 10 minit… biasanya saya akan menyambutnya, sebagai seorang peminatnya, tetapi selepas bermain TWELVE MINUTES, saya takut dia akan menumbuk saya. Lakonan yang baik.”
Kemudian, Kojima turut membandingkan beberapa aspek daripada Twelve Minutes dengan filem The Shining.
“Paten karpet di lorong itu, benar-benar ‘The Shining’. Dan perspektif almari itu sangat bagus. Suara Dafoe juga seperti ‘The Lighthouse’,” tulis Kojima.
Sementara kita masih menunggu permainan pengembaraan Kojima yang akan datang, pemain boleh bermain Death Stranding Director’s Cut di PS5 pada 24 September nanti.
Bagi yang ingin mencuba Twelve Minutes, ia boleh dimainkan di Xbox One, Xbox Series X|S dan PC.
Artikel ini diterjemah daripada IGN SEA. Untuk artikel penuh sila layari SINI.


Perkataan ‘simp’, ‘virgin’ dan ‘incel’ akan menerima ban kerana berada di bawah konteks sebagai kata kejian, menurut COO Twitch, Sara Clemens.
Antara dasar baru platform tersebut, ia akan berkuatkuasa ke atas streamer dan penonton di ruangan chat yang ingin menggunakan istilah ini.
Twitch juga akan lebih aktif untuk mengesan ’emotes’ yang menggunakan istilah ini agar tidak akan berlaku lagi pada masa akan datang.
“Menggunakan istilah simp, incel atau virgin adalah satu kata kejian untuk menggambarkan aktiviti seksual seseorang yang tidak dibenarkan di bawah dasar baru ini,”  katanya.
Twitch akan berkongsi maklumat lanjut mengenai pelaksanaan ini dan bagaimana mereka akan menguatkuasakan dasar baru tersebut.

a Twitch spokesperson has provided a statement on using terms such as simp and incel, stating that “using these terms on their own wouldn’t lead to an enforcement but we would take action if they were used repeatedly in a harassing manner” https://t.co/ty1YRgEvIg pic.twitter.com/yAbdT7xiao
— Rod Breslau (@Slasher) December 16, 2020

Pelaksaan ini wajar dipuji kerana Twitch perlahan-lahan menjadikan platform tersebut lebih selamat dan selesa digunakan oleh semua penonton tidak mengira jantina.